qundao/data-zh-poetry huggingface dataset:
随园镫词·其一
作者：钱大昕
朝代：清
体裁：七言绝句

怪来千鹊噪连朝，果有诗仙折简招。院院烧镫全不夜，小春天气当元宵。
随园镫词·其七
作者：钱大昕
朝代：清
体裁：七言绝句

绝艳惊才锦绣肠，玲珑点缀即文章。寻常镫火休相比，李杜光芒万丈长。
随园镫词·其三
作者：钱大昕
朝代：清
体裁：七言绝句

珊瑚红衬白琉璃，此是人閒第一奇。山上重楼楼下水，一枝镫作两三枝。
随园镫词·其二
作者：钱大昕
朝代：清
体裁：七言绝句

檀板新歌试几番，观镫齐上曲阑干。天公似助诗人兴，半夜无风又不寒。
随园镫词·其五
作者：钱大昕
朝代：清
体裁：七言绝句

掣电奔霆变幻工，漫空百道挂长虹。华严楼阁登时见，只在机关一线中。
随园镫词·其八
作者：钱大昕
朝代：清
体裁：七言绝句

十分色相百分杯，眼福人生得几回。不枉金陵三载住，小仓山馆看镫来。
随园镫词·其六
作者：钱大昕
朝代：清
体裁：七言绝句

万点流星替月行，殷雷山外响匉訇。主人身住光明顶，不羡东华簇火城。
随园镫词·其四
作者：钱大昕
朝代：清
体裁：七言绝句

星光镫影幻邪真，弹指俄成百亿身。波面撒匀珠万斛，祇应忙煞弄珠人。
雉子班
作者：钱大昕
朝代：清
体裁：古风

雉子班，飞飞野田閒。吁嗟卒逢主人子，左抨弓，右弹以丸。毛羽摧颓，向天鸣悲。为我谢主人，微躯不足惜。有雌山梁，有子原泽，请勿张罗向其侧。雉子班，心烦冤。
雨中过永济桥
作者：钱大昕
朝代：清
体裁：七言绝句

垂虹一道枕清波，渔户拿篙挂绿蓑。载得满船鱼虎子，秋风细雨六塘河。
雨后抵麒麟门
作者：钱大昕
朝代：清
体裁：五言律诗

六代繁华地，重城指顾閒。云封灵谷寺，雨失覆舟山。入夏衣犹袷，中年鬓巳斑。秦淮清浅水，曾照旧朱颜。
雨后携东塾游吴山入紫阳洞
作者：钱大昕
朝代：清
体裁：五言律诗

城市千家会，江湖一览閒。盘囷米老石，渲染李唐山。雨霁桃初放，云昏鸟自还。堂堂峰第一，不许海陵攀。
雨宿定兴·其一
作者：钱大昕
朝代：清
体裁：七言绝句

三椽客舍小于舟，淅淅潇潇响不休。恰似故园梅雨后，孤篷听雨泊沙头。
雨宿定兴·其二
作者：钱大昕
朝代：清
体裁：七言绝句

北方盛夏常忧旱，惟有今年苦雨连。官路水深二三尺，居民入市欲乘船。
雨宿止观庵·其一
作者：钱大昕
朝代：清
体裁：七言绝句

一阵淋头雨放颠，前途泥滑怕争先。何人特置阿兰若，准备先生自在眠。
雨宿止观庵·其二
作者：钱大昕
朝代：清
体裁：七言绝句

脱了菅衫却换绵，黄梅雨后峭寒天。羊裘五月寻常事，漫认严光作地仙。
雨宿蔡寨村舍
作者：钱大昕
朝代：清
体裁：五言律诗

为避淋头雨，聊求盖顶茅。泥深愁滑滑，鸡唱听胶胶。野老能供馔，山僧暂打包。淹留随处好，恐类伏波嘲。
雨止
作者：钱大昕
朝代：清
体裁：五言绝句

天改云容澹，人欣雨脚停。依依远村外，忽有数峰青。
雨止
作者：钱大昕
朝代：清
体裁：古风

快雨倏然晴，将山送入城。山田金碧画，钩勒最分明。丛竹生石閒，不随岩势曲。不愿干青云，聊可医人俗。
雨花台
作者：钱大昕
朝代：清
体裁：五言绝句

说法雨曼陀，高风宛如昨。坐久寂无人，惟有松花落。
雨花庵
作者：钱大昕
朝代：清
体裁：五言律诗

蓦直一条路，清凉三碗茶。勺泉分耨达，初地即耆阇。我亦津梁倦，兼之痴钝加。化城真可住，妙法问莲华。
雨过上虞
作者：钱大昕
朝代：清
体裁：七言律诗

树影山光自接连，秧田活活泻清泉。小舟上坝如人立，急雨生泡似的圆。六月披裘非意料，三江放棹有前缘。计程一舍梁湖近，问渡先寻幼妇篇。
雪后过鄚州
作者：钱大昕
朝代：清
体裁：七言律诗

昨来犹见雨斑斑，那识飞霙积此閒。雪满寒原全没路，雾笼远市只疑山。官邮百里分炎冷，客子兼程又往还。赵北燕南今日到，孤城指点瓦桥关。
雪浪石·其一
作者：钱大昕
朝代：清
体裁：七言绝句

瘦削真宜袖里携，一拳价巳抵悬黎。山中大有累累石，不得坡公一品题。
雪浪石·其二
作者：钱大昕
朝代：清
体裁：七言绝句

松醪手制滑如油，石丈相邀共劝酬。若准仇池韩干例，也应换得几骅骝。
雪浪石和东坡韵
作者：钱大昕
朝代：清
体裁：古风

韩干散马云锦屯，声价未若海石尊。古来文人例爱石，摩挲一日忘昕昏。众春园中春最好，水木仿佛江南村。谁移石丈此中贮，一拳突兀当松门。咫尺便作千里势，天吴蹴踏光魂魂。只疑灵洞通水府，故遣白浪飞山根。天工游戏自奇绝，嵌空不费雕镌痕。神物欲下襄阳拜，绝品宜与奇章论。文登弹涡石安在，当年曾养菖蒲盆。大千世界恒沙劫，俛仰陈迹感慨存。
雪霁
作者：钱大昕
朝代：清
体裁：古风

平明雪初霁，幽人此散步。徐看朝暾升，忽讶时雨澍。青山如新沐，螺髻恰微露。老树影渐瘦，陈根尚封固。早梅舒素萼，暗香才半树。疑是窈窕姿，轻纨障逾嫭。言寻小僧寮，苍茫问古渡。桥攲劣容足，泥融略识路。隐隐钟梵声，静听得清悟。趺坐憺忘归，不知日迟暮。
雾
作者：钱大昕
朝代：清
体裁：五言绝句

雾重了无山，衣沾若有雨。遥见三板船，摇橹云中去。
青龙桥
作者：钱大昕
朝代：清
体裁：七言律诗

崎岖卵石路延缘，雁齿平桥望渺然。十里长堤虹影落，一湾浅碧縠纹圆。午窗翠袖调笙地，夜栅青帘斗酒天。想像故园真在眼，沿流只少橛头船。
静宜园直庐即事·其一
作者：钱大昕
朝代：清
体裁：五言律诗

别苑西郊外，山腰蜡屐登。重湖镜面阔，远嶂黛眉层。襆被周庐近，判花细字能。小春风候暖，幽涧未凝冰。
静宜园直庐即事·其二
作者：钱大昕
朝代：清
体裁：五言律诗

昼转松涛响，宵分月气凉。格诗閒索句，品字细焚香。吏隐真难判，林泉此不忘。上方塔铃语，清韵落回廊。
韩魏公祠
作者：钱大昕
朝代：清
体裁：七言绝句

两朝定策数安阳，晚节黄花独自香。何事裕陵亲政日，翻将国事付獾郎。
韩魏公祠
作者：钱大昕
朝代：清
体裁：五言律诗

宋家贤宰辅，屈指首韩公。将相三朝寄，安危一体同。黄花坚晚节，霖雨敛神功。漳水有时涸，此祠终古崇。
韬光庵用白乐天招韬光禅师韵
作者：钱大昕
朝代：清
体裁：五言律诗

岭上疑无路，云中别有家。行过翠竹径，忽见金莲花。浩荡登高兴，清幽学道芽。哑羊真可哂，不会赵州茶。
顶湖山庆云寺
作者：钱大昕
朝代：清
体裁：五言律诗

未入羚羊峡，先攀鹳鹤巢。清流出云外，古寺挂林梢。石瘦森奇鬼，泉飞散薄绡。偷閒成独往，私署次山聱。
顾渚山行·其一
作者：钱大昕
朝代：清
体裁：七言绝句

群峰踊跃似波腾，阳羡东来翠几层。占取白云最深处，从来清福付痴僧。
顾渚山行·其三
作者：钱大昕
朝代：清
体裁：七言绝句

竹山联句远难稽，小杜来游迹巳迷。祇有开成杨刺史，宾朋群从姓名题。
顾渚山行·其二
作者：钱大昕
朝代：清
体裁：七言绝句

焙得新芽谷雨前，色香味美妙能全。盛朝久却头纲贡，一任山翁活水煎。
顾渚山行·其五
作者：钱大昕
朝代：清
体裁：七言绝句

一月蚕忙判牍稀，寻山留客暮忘归。城头姑射真相似，好与閒云作伴飞。
顾渚山行·其四
作者：钱大昕
朝代：清
体裁：七言绝句

浮溪当日一麾雄，解组曾来作寓公。分隶大书波磔劲，阿谁剔藓到山中。
题三高祠三首·其一
作者：钱大昕
朝代：清
体裁：五言律诗

尝胆成功后，颦心共载还。君臣两乌喙，家国一红颜。未齿南阳剑，终辞角里山。晚年逃货殖，始信立身艰。
题三高祠三首·其三
作者：钱大昕
朝代：清
体裁：五言律诗

我慕天随子，浮家当卜居。牛宫春水活，鹤市暮云舒。诗改元和样，人传笠泽书。古来名不朽，岂必著绯鱼。
题三高祠三首·其二
作者：钱大昕
朝代：清
体裁：五言律诗

典午论人物，江东数步兵。偶随游洛侣，不博曳裾名。白璧曾何玷，青山若有情。秋风波浪恶，安稳吃莼羹。
题严子进春江送弟图
作者：钱大昕
朝代：清
体裁：五言律诗

罢听对床雨，忽乘唤渡船。从师江外去，执手柳阴边。大被何辞冷，赢金未是贤。东南见孔雀，草忘脊令篇。
题乞食图传奇·其一
作者：钱大昕
朝代：清
体裁：七言绝句

云山旧衲话风流，竿木逢场作戏游。肉眼料应无识者，却烦红粉一回头。
题乞食图传奇·其三
作者：钱大昕
朝代：清
体裁：七言绝句

叔宝清兼昭略狂，玉山醉后易颓唐。青衫一领判抛却，洗涤从来毷氉肠。
题乞食图传奇·其二
作者：钱大昕
朝代：清
体裁：七言绝句

雪中鸿爪偶留痕，妙句新题悟石轩。难得倾城悦名士，偏从乞食识王孙。
题乞食图传奇·其五
作者：钱大昕
朝代：清
体裁：七言绝句

中山千日只匆匆，唤醒三生泡影同。但愿有情总圆满，不教人怨可怜虫。
题乞食图传奇·其六
作者：钱大昕
朝代：清
体裁：七言绝句

骚人骨相自清寒，碧落黄泉见面难。谁道返魂真有术，春回江令彩豪端。
题乞食图传奇·其四
作者：钱大昕
朝代：清
体裁：七言绝句

游丝一缕本无因，香雪轻埋玉树春。不是杨枝沾法雨，崔徽争见卷中人。
题五祖塔·其一
作者：钱大昕
朝代：清
体裁：五言绝句

老少元平等，谁非广化才。栽松衣可付，多事约重来。
题五祖塔·其二
作者：钱大昕
朝代：清
体裁：五言绝句

明镜时勤拭，人推慧绝伦。谁知舂米熟，偏待岭南人。
题仇十洲桃花源图用陶靖节韵
作者：钱大昕
朝代：清
体裁：古风

生当晋宋交，梦到殷周世。心清自太古，未觉怀葛逝。桃源宜卧游，松径任芜废。肯为督邮留，欲就渔人憩。先民聊寓言，画师烦绝蓺。石洞若可寻，秫田了无税。只有家鸡栖，不逢邑犬吠。人物俨仙流，衣冠异唐制。异境恍在斯，径思一苇诣。清浅捕鱼溪，可揭兼可厉。墨林昔藏弆，流转阅百岁。转运今词宗，识画誇眼慧。偶披咫尺图，疑到清净界。一念即去来，独往无障蔽。东坡巳个中，南阳自门外。区区欲问津，讵能参冥契。
题何梦华涤碑图
作者：钱大昕
朝代：清
体裁：七言绝句

能于没字中寻字，始信今人胜昔人。一斛清泉三尺帚，谁知瓦砾有金银。
题佺山松林读书图·其一
作者：钱大昕
朝代：清
体裁：七言绝句

松阴深处砚池开，滚滚原泉万斛才。草讶讼庭公事少，邮筒时有异书来。
题佺山松林读书图·其二
作者：钱大昕
朝代：清
体裁：七言绝句

高文真与震川伦，抚字依然旧日民。竹马儿童走相识，不知官是读书人。
题侯大年先生凤阿山房图·其一
作者：钱大昕
朝代：清
体裁：七言绝句

朱查题句吴梅画，前辈风流若可攀。突兀山房疑在眼，胜它广厦万千閒。
题侯大年先生凤阿山房图·其二
作者：钱大昕
朝代：清
体裁：七言绝句

买山毕竟付空谭，留得诗书一味甘。忠义文章有嗣响，故家乔木重东南。
题候官林氏所藏汉甘泉瓦拓本
作者：钱大昕
朝代：清
体裁：古风

贵贱世无常，不见金与瓦。寻常博者注，弃之等土苴。一枚传自汉，黄金千勿假。古色敌敦彝，篆法證苍雅。谁云搏埴工，恐是造化冶。古人一物微，制作不苟且。曰长生无极，云汉并天下。款识避雷同，吉语当祝嘏。香泉强解事，毋乃所见寡。茂陵甲帐空，铜仙泪盈把。博物不逢张，千年委山野。文孙宝手泽，勿替引来者。瓦全神所护，金籯我姑舍。翻怕多财翁，笑汝癖成瘕。
题候官林氏陶舫砚铭册子·其一
作者：钱大昕
朝代：清
体裁：七言绝句

蕉叶青花甲乙分，故交耐久更能文。想嫌结绿县黎俗，别署头衔万石君。
题候官林氏陶舫砚铭册子·其二
作者：钱大昕
朝代：清
体裁：七言绝句

铁画分明手自镌，名山藏弆耐千年。怪它欧赵搜金石，椎榻何曾到砚田。
题倪敬堂同年西溪探梅图·其一
作者：钱大昕
朝代：清
体裁：七言绝句

桃李漫山未足珍，横枝数点逗先春。天然清瘦非凡格，比似先生骨性真。
题倪敬堂同年西溪探梅图·其三
作者：钱大昕
朝代：清
体裁：七言绝句

朴学君家世泽沿，黄门介操忆当年。七清妙墨依稀在，要与兹图一例传。
题倪敬堂同年西溪探梅图·其二
作者：钱大昕
朝代：清
体裁：七言绝句

横空嫩蕊簇疏枝，仿佛西溪入梦思。共羡繁花满头插，几人赏到未开时。
题关山雪骑图扇
作者：钱大昕
朝代：清
体裁：五言绝句

老矣登山怯，山居但掩关。看人骑瘦马，踏雪度重山。
题冯巽泉太守秋缸补读图
作者：钱大昕
朝代：清
体裁：古风

儒林经济非两事，根柢深厚枝叶荣。秀才巳办作宰相，节度即是前书生。一行作吏便废此，何异得饱忘耘耕。昌黎仕宦巳显达，白头犹复亲镫檠。书囊无底探不竭，深造自得匪求名。三山冯公古儒者，闽学传授先周程。蚤年拾芥取科第，亲民历试多循声。翩然五马到江左，风行令肃严百城。三吴首郡特借寇，黄堂燕寝凝香清。盘根错节人棘手，公独游刃观其成。才全学富心益细，一嗛四益无骄盈。仕优而学讵虚语，篝镫犹记齑粥盛。珠坟笙典列左右，吐弃糟粕搴精英。许郑韩苏互嘲弄，一笑任尔蛮触争。中令读书半部少，邺侯插架三万赢。文章须有裨名教，经史自可致治平。嗟予寡昧晚炳烛，仰屋自作秋虫鸣。愿公恢宏经世学，补衮三殿泽八纮。
题凌仲子教授校礼图
作者：钱大昕
朝代：清
体裁：古风

我读七戒篇，伟哉凌君学。群言谢未能，礼经手自斠。释例十三章，大义何卓荦。古圣重人伦，以礼启后觉。指让俛仰閒，身心日追琢。教从童丱始，要使还诚悫。庄列崇元虚，视道为桎梏。妇姑任勃溪，一室生羿浞。天未丧斯文，庆戴守其朴。北海集大成，文字费商榷。流传二千年，学官閟楹桷。束阁置勿观，张眼等眊瞀。真儒起新安，袖然甲科擢。不嫌校官卑，说经颜𩓥𩓥。古器辨敦卣，正声叶徵角。只手障回澜，功岂但一墣。我衰耄巳及，废学众所嗀。忽枉瑶华诒，连城投和璞。敬亭云往还，千里途未邈。安得问字缘，黉堂许剥啄。
题刘屏山集
作者：钱大昕
朝代：清
体裁：古风

幼读紫阳书，先河溯原本。韦哉执友三，属纩戒缱绻。屏山忠义家，恤孤见诚悃。冠而字以词，内腴外勿烜。曾颜子可师，友道尚謇謇。作论述圣传，正学启关楗。平生三字符，元吉复不远。四十称病翁，覃溪自息偃。遗文二十卷，精光出球琬。弈棋争边角，利小众口噂。刱议复荆襄，高屋瓴水建。方知开济心，匪必乐飞遁。招剑诗徒吟，掀髯日未晚。閒境吾熟游，何为自厓反。出处绰有馀，公真立脚稳。史家传道学，意恐多岐溷。知弟草若师，一山岂分巘。区区界鸿沟，盍念先一饭。
题卢绍弓编修检书图
作者：钱大昕
朝代：清
体裁：古风

书斋十笏清且佳，丙丁甲乙牙签排。主人谢客门不䦱，尚友直与先民偕。丹黄铅椠不去手，尽扫风叶无纤霾。自从二篆变隶楷，豕虎转写多参𢀩。有宋以来雕板盛，南闽西蜀逾江淮。咄哉俗生不自量，叫噪埳井官私蛙。金根银铛私窜易，坐使真本嗟沈埋。以兹缪舛贻末学，犹以乌喙投积痎。日思误书乃一适，子才所见何其乖。先生博雅由天授，上窥姚㚶追皇娲。百家七录咸浏览，夜分雒诵然麻秸。平生汲古得真谛，屏除俗说刊淫哇。观书如月靡不烛，砉然洞中窾会皆。刊误真笑李涪陋，正俗切与颜籀侪。一瓻借钞倘见许，僦屋恰近春明街。
题印松汀观察隐几观书图
作者：钱大昕
朝代：清
体裁：古风

胸中不读万卷书，躯干虽伟精神枯。讵有伏猎杖杜辈，而能致治如唐虞。中令论语才半部，惠施多方且五车。酝酿搢绅功不浅，漱芳倾液乐有馀。先生本是文章伯，东方文史三冬储。柏台梧掖久扬历，帝命持节来海隅。天台四明高万丈，前身仙佛无𢀩殊。五花判牍公事了，心清巳到太古初。天然棐几滑可鉴，丙丁甲乙缃囊舒。词章襞积犹小技，经济要使仁风敷。伊余衰病文思涸，隐几自笑非故吾。亟欲相从析疑义，源泉万斛相灌输。
题可庐对床风雨图
作者：钱大昕
朝代：清
体裁：五言律诗

门内堪师友，吾家一子由。声名梁两到，博洽宋三刘。白发惊相似，青镫话旧游。联床风雨夜，草忘卞山秋。
题同人侄策蹇访碑图
作者：钱大昕
朝代：清
体裁：古风

我有欧曾癖，家多适迈才。低头看卧石，不肯损莓苔。吾乡无蹇驴，亦少晋唐迹。会须五岳游，手扪秦汉石。
题同年范蘅洲比部诗卷·其一
作者：钱大昕
朝代：清
体裁：七言绝句

籍甚才名范德机，箧中秀句近来稀。月泉社里如相识，夺取隃麋百笏归。
题同年范蘅洲比部诗卷·其三
作者：钱大昕
朝代：清
体裁：七言绝句

翼匡师伏有功臣，经笥便便洵绝伦。剩有格诗如束笋，还将慧业傲文人。
题同年范蘅洲比部诗卷·其二
作者：钱大昕
朝代：清
体裁：七言绝句

家园好在贺家湖，万壑千岩入画图。谱就竹枝翻古调，不教轻薄类吴歈。
题同年范蘅洲比部诗卷·其四
作者：钱大昕
朝代：清
体裁：七言绝句

竹蒙诗格最清奇，比舍联吟乐不支。历下弇山词客尽，风流重见白云司。
题吴兰雪新田十忆图 其一 花院奉觞
作者：钱大昕
朝代：清
体裁：六言诗

草问千年蟠桃，且提一壶春酒。许掾全家神仙，大人毋乃金母。
题吴兰雪新田十忆图 其七 桐屋读书
作者：钱大昕
朝代：清
体裁：六言诗

人望元方季方，天才原甫贡甫。无端一翼先摧，孤负对床风雨。
题吴兰雪新田十忆图 其三 柘塘春步
作者：钱大昕
朝代：清
体裁：六言诗

遥山一朵浮青，方塘四围浸绿。偶然信步忘归，春意眼前自足。
题吴兰雪新田十忆图 其九 牛坳吹笛
作者：钱大昕
朝代：清
体裁：六言诗

且脱王鞅裴鞧，那问郭椒丁荦。横笛自吹自吟，生来不识徵角。
题吴兰雪新田十忆图 其二 草堂寻句
作者：钱大昕
朝代：清
体裁：六言诗

西江诗派奇古，东乡山色清嘉。独立苍茫自咏，主人疑是浣花。
题吴兰雪新田十忆图 其五 石溪鸥伴
作者：钱大昕
朝代：清
体裁：六言诗

生憎戏蝶窥人，颇喜閒鸥伴我。相亲相近何嫌，独往独来皆可。
题吴兰雪新田十忆图 其八 烟陇探梅
作者：钱大昕
朝代：清
体裁：六言诗

竹外一枝大好，陇头千树无双。白下吴中看遍，清香却在西江。
题吴兰雪新田十忆图 其六 蕉叶茗话
作者：钱大昕
朝代：清
体裁：六言诗

紫蕉叶底对酌，碧桃花下联吟。记取花深深曲，海棠开后如今。
题吴兰雪新田十忆图 其十 稻田听水
作者：钱大昕
朝代：清
体裁：六言诗

分秧先须种秫，戴月偶出荷锄。枉却饥驱乞米，下噀自有田居。
题吴兰雪新田十忆图 其四 苏山秋望
作者：钱大昕
朝代：清
体裁：六言诗

谁道秋容冷澹，渲染红树青山。寄情怀葛以上，置身廉让之閒。
题吴冠山编修洗竹图
作者：钱大昕
朝代：清
体裁：古风

无竹令人俗，此语古有之。但得青葱峭茜落吾手，那用千户封侯为。主人雅负子猷癖，十笏小筑溪南宅。平泉花木百不爱，独放丛筠数竿碧。上番移种春方酣，骈头戢戢多于蚕。坚中筡中细分别，凯之旧谱粗能谙。亟携鸦觜锄，自辟百弓径。蒙密一以除，娟娟新绿净。疏篁瑟瑟静可听，轻风敲戛响不停。著书风幔日卓午，惟见万个攒空青。燕郊庭际只消三两竿，便觉衫袂生清寒。何如家园千亩疏影合，我欲从公亲授洗竹法。
题吴玉松除夕游山图
作者：钱大昕
朝代：清
体裁：古风

阅世恒河沙，俛仰无尽意。四时一刹那，迭周孟中季。浮生有底忙，达人澹无事。款门得素心，游山聊兴寄。虎邱脂粉场，忽露本色翠。寒风送松响，胜听两部吹。无营亦无著，仙佛岂异类。是为安乐窝，见在了非伪。物劳我自閒，人欲天许遂。东坡腊日游，千载风流嗣。
题吴竹堂墨兰
作者：钱大昕
朝代：清
体裁：七言绝句

湘中九畹托根深，移到閒窗伴苦吟。领略此中真臭味，天涯难得是同心。
题吴鉴南苏门听泉图
作者：钱大昕
朝代：清
体裁：古风

我所思兮在苏门，太行之东云气屯。清泉散落珍珠迸，千潭万派同一源。列仙飞行控鸾凤，长啸偶然寄嘲弄。竹林嵇阮真小儿，魏晋区区一短梦。空山琴筑响不停，响入人耳心自清。桑苧当年曾未到，中泠三叠浪得名。吴君生长山水窟，诗人情性仙人骨。为话曩游秋雨中，天籁泠泠激清越。非丝非竹宫徵谐，喧中得静良复佳。题诗不减高叔嗣，讲学将师许鲁斋。
题吴香亭鸿胪古藤诗思图
作者：钱大昕
朝代：清
体裁：古风

海王之村近书市，新城尚书曾卜庐。藤花一本手所植，岁久剪败惟枯株。神明扶持终有力，生意宛转枝头苏。好花应厌俗客对，风流今又逢鸿胪。追逐唐贤究三昧，新诗解脱如花腴。犹嫌三春花事去，更倩画手纪以图。古槐修竹静者居，置身花下晨夕娱。绿阴满架清有馀，封殖无忘前辈誉。明年花开可痛饮，折简行复招吾徒。比邻更呼程舍人，相于联句穷朝晡。此藤此屋清不孤，佳话欲继匏庵吴。
题吴香岩诗稿
作者：钱大昕
朝代：清
体裁：五言律诗

季重才名久，宗元隐遁高。论诗守圭臬，寓兴近风骚。澹若云生岫，清如水剪刀。试看箧中作，心折次山聱。
题唐立方进士遗像·其一
作者：钱大昕
朝代：清
体裁：五言律诗

好洁倪元镇，工文柳道传。懒成名士癖，悟得小乘禅。宴赏犹前度，仪容邈昔年。空馀故交泪，洒不到重泉。
题唐立方进士遗像·其二
作者：钱大昕
朝代：清
体裁：五言律诗

名巳登千佛，心还薄一官。腰围怜沈瘦，诗格得郊寒。柳意垂垂秃，荷香冉冉残。池塘留小影，那忍更重看。
题唐陶山明府岱览图·其一
作者：钱大昕
朝代：清
体裁：五言律诗

岱畎寰中秀，图经手自编。群山收一览，五岳独居先。指点寅宾日，心依丙舍田。吴门天咫尺，白马望依然。
题唐陶山明府岱览图·其二
作者：钱大昕
朝代：清
体裁：五言律诗

忆昔乘轺日，鸿泥倏卅秋。唐碑曾暗读，郦注亦旁搜。鬓发惊非胙，云烟不少留。荡胸豪气在，让尔画图收。
题唐陶山松陵十二景册子·其一
作者：钱大昕
朝代：清
体裁：七言绝句

手谱图经又擘笺，谁言墨绶不神仙。画帘判牍无它事，钓雪滩头一放船。
题唐陶山松陵十二景册子·其二
作者：钱大昕
朝代：清
体裁：七言绝句

鲈乡一望水盈盈，访古怀人各有情。写入图中全不俗，溪流都学长官清。
题唐陶山海上乘槎图即送之海州任·其一
作者：钱大昕
朝代：清
体裁：七言绝句

三吴十载住双凫，东海今朝领郡符。一路清风衣带水，送君遥渡射阳湖。
题唐陶山海上乘槎图即送之海州任·其三
作者：钱大昕
朝代：清
体裁：七言绝句

石刻江南少赏音，郁林妙迹秘东岑。凭君多榻青藤纸，寄与人閒好手临。
题唐陶山海上乘槎图即送之海州任·其二
作者：钱大昕
朝代：清
体裁：七言绝句

朐山秀色接蓬莱，海市应为玉局开。天与才人诗境界，乘槎直到郁洲来。
题唐陶山海上乘槎图即送之海州任·其五
作者：钱大昕
朝代：清
体裁：七言绝句

百室弦歌处处闻，一经指授便能文。年年仙馆春无恙，指点桃花忆使君。
题唐陶山海上乘槎图即送之海州任·其四
作者：钱大昕
朝代：清
体裁：七言绝句

闻道胎禽近易驯，沧溟来往翅如轮。官斋大胜乘轩乐，傲煞华亭乞鹤人。
题唐陶山荆南十二景册
作者：钱大昕
朝代：清
体裁：古风

荆南吾旧游，苍翠常在目。善卷数叠云，罨画一溪渌。孝侯桥尚传，华覈碑可读。把钓记任公，买田羡玉局。仙令唐公房，于兹骋遐䠱。三年挽不留，口碑在岩谷。松陵今剧邑，抱案无留牍。暇烹阳羡茶，仍续平园录。两地共讴吟，来去皆吾欲。何以写清风，卧游十二幅。
题圆津庵用壁閒梁棠村胡南苕汤西厓诸公倡和元韵
作者：钱大昕
朝代：清
体裁：七言律诗

名流题咏想当年，兴寄长松怪石边。无策破閒聊觅句，有方疗俗是谭禅。古藤似幔低延月，曲沼如圭冷浸天。燕楚往还经万里，飞鸿留爪亦前缘。
题姚和伯射猎图·其一
作者：钱大昕
朝代：清
体裁：七言绝句

宝马茸裘态甚都，车中闭置哂非夫。不看南部烟花记，却拟东丹射猎图。
题姚和伯射猎图·其三
作者：钱大昕
朝代：清
体裁：七言绝句

逐兔呼鹰一队偕，雨馀天阔净于揩。江乡那有宽平地，姑妄言之亦复佳。
题姚和伯射猎图·其二
作者：钱大昕
朝代：清
体裁：七言绝句

诡遇休誇获十禽，参连白矢法重寻。由来射御无非学，见猎何妨儒者心。
题宋汝和画花
作者：钱大昕
朝代：清
体裁：古风

梅花宰相赋，红杏尚书词。澹远潇湘画，清逸西陂诗。异才不世出，一手能兼之。老矣兴不浅，却写三春姿。萧然丈室中，忽见群蛾眉。神似形亦似，即以花为师。真花虽云好，不耐封姨吹。何如宝此卷，奕叶长留贻。
题宋汝和观察竹梧清啸图·其一
作者：钱大昕
朝代：清
体裁：七言绝句

一赋梅花记广平，人如玉树谢庭荣。卌年重照波斯影，心地依然水石清。
题宋汝和观察竹梧清啸图·其三
作者：钱大昕
朝代：清
体裁：七言绝句

白云出岫暂时还，冰雪重窥镜里颜。红杏天然赏真色，不将丝竹闹东山。
题宋汝和观察竹梧清啸图·其二
作者：钱大昕
朝代：清
体裁：七言绝句

蚤岁牵丝秩九迁，甘棠到处颂声传。心红官印纷罗列，留待门生谱记年。
题宋汝和观察竹梧清啸图·其四
作者：钱大昕
朝代：清
体裁：七言绝句

平泉门第本清佳，绝妙新诗手自排。官样些儿全不带，竹梧影里旧圭斋。
题宋牧仲法螺秋色卷·其一
作者：钱大昕
朝代：清
体裁：七言绝句

访秋小队记当时，裙屐翩翩玉树枝。却笑乌衣王大令，兰亭会上竟无诗。
题宋牧仲法螺秋色卷·其二
作者：钱大昕
朝代：清
体裁：七言绝句

翰墨勋名两不磨，诗情翻比簿书多。朱门棨戟今犹昔，谁肯偷閒到法螺。
题寓斋壁叠前韵·其一
作者：钱大昕
朝代：清
体裁：七言律诗

墐户穷冬了不忙，异同坚白辩都忘。身随候雁重为客，语类笼禽尚带乡。故友渐稀星向曙，妄心巳去雪消汤。一家长物休嫌少，羞涩犹存旧日囊。
题寓斋壁叠前韵·其二
作者：钱大昕
朝代：清
体裁：七言律诗

紫薇司谏校閒忙，渴睡希夷一觉忘。大自在能参佛地，无何有可认吾乡。三冬粗足撑肠米，甲夜先温洗脚汤。算计平生𢀩受用，东坡居士腹如囊。
题小谷口读书图为陈莲谷作
作者：钱大昕
朝代：清
体裁：五言律诗

当代陈无巳，前身郑子真。樵风泾宛似，书带草犹新。汲古元同调，虚怀想古人。紫芝眉宇在，弹指百馀春。
题尤西堂梦游三山图图为海宁俞体仁画作庄生曼倩渊明太白东坡五像最后一人则西堂也王阮亭朱竹垞韩慕庐诸公皆有题咏予亦作六君咏继之·其一
作者：钱大昕
朝代：清
体裁：古风

漆园吏而仙，著书意有托。契舟索剑痕，一笑向与郭。鸴鸠料鹍鹏，大小竟奚若。鱼我但两忘，人閒岂不乐。
题尤西堂梦游三山图图为海宁俞体仁画作庄生曼倩渊明太白东坡五像最后一人则西堂也王阮亭朱竹垞韩慕庐诸公皆有题咏予亦作六君咏继之·其三
作者：钱大昕
朝代：清
体裁：古风

柴桑名家彦，汲汲慕鲁叟。桃花源久迷，不如宅边柳。秫田亦复佳，肯与督邮偶。三径菊黄时，岂无人送酒。
题尤西堂梦游三山图图为海宁俞体仁画作庄生曼倩渊明太白东坡五像最后一人则西堂也王阮亭朱竹垞韩慕庐诸公皆有题咏予亦作六君咏继之·其二
作者：钱大昕
朝代：清
体裁：古风

曼倩岁星精，滑稽聊玩世。大隐金马门，规谏杂谐戏。磊落万言书，不道神仙字。一饱粟可怜，三偷桃有味。
题尤西堂梦游三山图图为海宁俞体仁画作庄生曼倩渊明太白东坡五像最后一人则西堂也王阮亭朱竹垞韩慕庐诸公皆有题咏予亦作六君咏继之·其五
作者：钱大昕
朝代：清
体裁：古风

坡公不合时，投老窜海外。一生春梦中，荣枯了无碍。乘桴驾长风，奇绝斯游最。何人品八家，乃以野狐配。
题尤西堂梦游三山图图为海宁俞体仁画作庄生曼倩渊明太白东坡五像最后一人则西堂也王阮亭朱竹垞韩慕庐诸公皆有题咏予亦作六君咏继之·其六
作者：钱大昕
朝代：清
体裁：古风

遂初西堂翁，神交五君子。海山倘相招，挹袂吾与尔。今古只刹那，人代何彼此。龙洲沁园春，前例亦如是。
题尤西堂梦游三山图图为海宁俞体仁画作庄生曼倩渊明太白东坡五像最后一人则西堂也王阮亭朱竹垞韩慕庐诸公皆有题咏予亦作六君咏继之·其四
作者：钱大昕
朝代：清
体裁：古风

李生谪仙人，低头作供奉。清平调三章，似谄亦似讽。知心饭题翁，怜才心郑重。太息古柏行，才大难为用。
题座主文敏公仿元四家长卷
作者：钱大昕
朝代：清
体裁：古风

茶山本天人，游戏为画师。胸中磊落有五岳，天机活泼出怪奇。蓬山侍直廿馀载，绝蓺不许人寰知。我闻论画如论禅，宗派亦以南北岐。摩诘一翁作初祖，吴黄倪王四叶垂。曹溪法乳出龙象，烟翁妙手孙谋贻。麓台巳往谁嗣响，惟公心摹手独追。试观此图和合四家法，驱使前哲如婴儿。五日一水十日石，松杉栝柏点缀位置皆得宜。苍茫浩瀚一气合，笔墨断处神犹随。画成付令弟，知音今钟期。自言仿麓台，魄力实过之。西堂春草冷昔梦，抚卷老泪双涟洏。立功立言巳不朽，馀技亦复畴能为。鲰生一见但下拜，曾记解衣盘礴挥豪时。
题开元寺古佛
作者：钱大昕
朝代：清
体裁：七言绝句

天堂闻说即苏杭，古佛何曾返故乡。冷笑南人为佛诳，却贪极乐住西方。
题张右丞秋原放牛遗像
作者：钱大昕
朝代：清
体裁：古风

华阳真逸自画牛，一络其首一脱鞧。杨岐禅宿静者流，升堂羡渠得自由。斯图寓意其然不，一翁方瞳更白头。忘机兀坐与天游，秋林深处聊夷犹。乌犍神骏如骅骝，纵之平坡俾小休。中青本白厥角救，自饮自龁鸣声牟。文牺被绣非我俦，底须叩角为商讴。天空野阔任所投，善刀而藏可自谋。从兹不作穿鼻羞，翁今巳去其神留。披图仿佛瞻前修，湛然心迹不系舟，此意得之蒙庄周。
题张忆娘簪华图·其一
作者：钱大昕
朝代：清
体裁：七言绝句

裙屐风流宛旧时，綵云化去杳难追。何人解唤真真画，有客争题好好诗。
题张忆娘簪华图·其三
作者：钱大昕
朝代：清
体裁：七言绝句

珠㗋一串案红牙，好事争迎油壁车。怪煞休文歌六忆，不曾相忆到簪花。
题张忆娘簪华图·其二
作者：钱大昕
朝代：清
体裁：七言绝句

一枝春到鬓云边，尽道呈花脸更妍。不遇才人洪玉父，千秋那得小名传。
题张忆娘簪华图·其四
作者：钱大昕
朝代：清
体裁：七言绝句

春风绣谷列金钗，细步纤纤引上阶。六十年来传本事，青衫红袖说苏斋。
题张氏来复园
作者：钱大昕
朝代：清
体裁：五言律诗

前代司空第，犹存独乐园。金鱼浮水面，碧藓染云根。树迥延山秀，林阴入夏繁。旅人留一宿，聊远俗尘喧。
题徐云樵石钟山图·其一
作者：钱大昕
朝代：清
体裁：七言绝句

我昔扬帆左蠡过，石钟对面郁嵯峨。三更未听噌吰响，披卷无端触绪多。
题徐云樵石钟山图·其二
作者：钱大昕
朝代：清
体裁：七言绝句

一记坡仙万古传，清宵恍忽奏钧天。重开生面徐熙笔，山月湖风落眼前。
题徐友竹仿吴渔山湖山秋晓卷
作者：钱大昕
朝代：清
体裁：五言律诗

绝妙渔山卷，精摹友竹翁。树深宜结屋，船小易帆风。旷荡天机得，经营意匠工。留题多钜手，摇落感秋蓬。
题惠松厓徵君授经图
作者：钱大昕
朝代：清
体裁：古风

汉儒说经重诂训，授受专门先后印。三代遗文近可推，大义微言条不紊。后人凿空誇心得，一笔欲将郑服摈。虚谭名理诃玩物，陈义甚高词巳遁。我朝经术方昌明，天遣耆儒破迷闷。红豆风流手泽贻，三世大师清望峻。正谊常睎董仲舒，识古共推刘子骏。尤长羲易溯九师，辅嗣说行存亦仅。郢书燕说一例芟，坠简逸象尽日捃。画吞仲翔洵巳足，论持赵宾兼肯仞。苦心孤诣识者谁，后有子云或能信。礼堂写定不得传，令子趋庭万人俊。群书暗诵才翩翩，家法相承语谆谆。青紫拾芥何足云，朴学千秋宜自奋。吾生亦有好古癖，问奇曾许抠衣进。廿年聚散等浮沤，宿草青青老泪抆。展图仿佛见平生，苦井长眢几时浚。黄门精熟继长翁，试听它年石渠论。
题文敏公书·其一
作者：钱大昕
朝代：清
体裁：七言绝句

十年不见老仙翁，笔力依然玉局同。谁续晦庵言行录，平生心迹数行中。
题文敏公书·其二
作者：钱大昕
朝代：清
体裁：七言绝句

虚堂犹记鹤翔名，回首西州泪暗倾。万斛原泉文格壮，瓣香一缕在栾城。
题施荃渔三台于役图
作者：钱大昕
朝代：清
体裁：古风

冰井苍凉铜爵坠，漳河依旧流澎濞。西陵疑冢杳难寻，犹指荒台话吉利。建安人物聚邺中，应刘陈阮文争雄。季龙区区蛙人井，海鸥日玩惟澄公。河边羖䍽亦健者，金凤崇光卅丈跨。当时漫恋石室居，只今空剩兴和瓦。往事茫茫覆局棋，骚人经过辄留诗。涉猎史传聊复尔，要以吐出胸中奇。武安仙令本诗伯，作吏漳滨耐繁剧。短后能骑冀北驹，长篇欲刻韩陵石。太行西来紫翠横，马头云雾相送迎。邢洺相卫方罫列，过眼陈迹增诗情。我亦安阳数来往，闭置车中徒怅惘。羡君豪气雄万夫，快马西风乍脱鞅。偶披图画追昔游，风尘弹指岁月遒。雪中鸿爪宛在眼，青山如浪入漳州。
题晦之弟水流云在图·其一
作者：钱大昕
朝代：清
体裁：五言律诗

小斋得自怡，日诵少陵诗。世味鸡虫外，天怀云水期。江亭聊可憩，饭题草相嗤。出岫非吾愿，虚舟任所之。
题晦之弟水流云在图·其二
作者：钱大昕
朝代：清
体裁：五言律诗

性癖无它嗜，终年汲古勤。盈科从不竭，过眼自成文。澹远江南水，苍茫浙右云。尽收行橐里，应许对床闻。
题曹夫人玉映楼诗集
作者：钱大昕
朝代：清
体裁：七言律诗

薇露传来绝妙词，松煤澹写更多姿。风流诗格谁能似，陈窈辛萧王邵之。窗閒芳草长于带，楼上青山曲似眉。想见含豪风幔底，竹阴翠袖暮寒时。
题曹檀漘先生柳汀观稼图
作者：钱大昕
朝代：清
体裁：古风

廿年前侍春风座，负郭无田居轗轲。食砚何曾饱糜粥，叩门𢀩免催租课。此时只羡多牛翁，碌碡登场饭黄糯。旁人拍手竞捓揄，矮屋头低气不挫。一经遗后计未失，厥父载菑子肯播。掌上珠元照乘明，庭前槐巳参天大。紫泥封诰下九霄，里䣊聚观牛酒贺。人情转眼改菀枯，先生付之一笑㰤。却写江乡观稼图，绿杨流水围村𤲬。黄梅雨足泻淙淙，三寸新秧始分科。水田㽦㽦如掌平，主伯亚旅来相佐。立苗欲稀兼欲匀，纵横成列无偏颇。方皂坚好幸其然，卤莽灭裂报将柰。秧歌信口无宫商，前者一唱后者和。先生科头摇羽扇，閒看三农泥没髁。齐人要术书可续，石湖杂兴诗能作。颇欣南亩亦怀新，未恋北窗但高卧。买田异日恐虚谭，望岁庶慰民劳瘅。伊予上世本力耕，窃禄官仓良巳过。回首乡园顾浦西，四体不勤计何左。陶潜归田吾欲云，樊须学稼公毋呵。从游应许老门生，倘舁篮舆备一个。
题朱竹垞明诗综草稿·其一
作者：钱大昕
朝代：清
体裁：七言绝句

长芦太史七十六，慧庆手钞百卷诗。比似遗山才更大，瑶华南北总无遗。
题朱竹垞明诗综草稿·其三
作者：钱大昕
朝代：清
体裁：七言绝句

安石金经碎剪裁，装成字字迸珠胎。知音不遇陶贞白，拉杂都为爨下灰。
题朱竹垞明诗综草稿·其二
作者：钱大昕
朝代：清
体裁：七言绝句

鹤不乘轩老尚鸣，近游行遍八门城。白莲泾上开书局，自信文章合有名。
题朱竹垞明诗综草稿·其四
作者：钱大昕
朝代：清
体裁：七言绝句

侨吴我亦白头翁，前辈遗闻想像中。多谢神仙郭功父，携将长卷话春风。
题李义山诗·其一
作者：钱大昕
朝代：清
体裁：七言绝句

楮叶成来不见收，柳枝挽得且销忧。纷纷牛李干何事，身是忘机一海鸥。
题李义山诗·其三
作者：钱大昕
朝代：清
体裁：七言绝句

玉山碧瓦语清腴，留枕窥帘事有无。百宝流苏随处挂，不应全是为令狐。
题李义山诗·其二
作者：钱大昕
朝代：清
体裁：七言绝句

区区门户校炎凉，纨裤郎君太薄肠。绿水芙蓉任南北，此心初不负彭阳。
题李义山诗·其四
作者：钱大昕
朝代：清
体裁：七言绝句

郢书燕说解难真，各道探骊颔下珍。不识玉溪生可作，知音端的属何人。
题李松云太守虎山看月图·其一
作者：钱大昕
朝代：清
体裁：五言律诗

海涌峰头月，金波万古圆。澹无脂粉相，閒悟梦泡缘。壮气池涵剑，文心䌄引泉。夜游兹地好，应让李青莲。
题李松云太守虎山看月图·其二
作者：钱大昕
朝代：清
体裁：五言律诗

盘石千人共，深宵却独看。静中偏有色，高处未妨寒。初地栖心稳，平坡著脚宽。何须更秉烛，皓魄挂云端。
题李西华给谏赏番图六首·其一
作者：钱大昕
朝代：清
体裁：七言绝句

奇绝平生此度游，长风驾浪送扁舟。从来不信谭天衍，真到婆娑第一洲。
题李西华给谏赏番图六首·其三
作者：钱大昕
朝代：清
体裁：七言绝句

辕门初启曙霞分，意气轩轩属使君。帐下健儿纷夹侍，试将蛮语问参军。
题李西华给谏赏番图六首·其二
作者：钱大昕
朝代：清
体裁：七言绝句

青螺澳外凤山偏，颁赏诸番例久沿。麻达暹郎襁负出，一时罗拜绣衣前。
题李西华给谏赏番图六首·其五
作者：钱大昕
朝代：清
体裁：七言绝句

輶轩别国足清探，蛮俗方言略已谙。状出南中閒草木，咫闻端合傲嵇含。
题李西华给谏赏番图六首·其六
作者：钱大昕
朝代：清
体裁：七言绝句

天南尽识相如节，海外争传玉局诗。重遣吴装图粉本，乌嵌城下赏番时。
题李西华给谏赏番图六首·其四
作者：钱大昕
朝代：清
体裁：七言绝句

禾閒高下足官租，织就戈纹新样殊。风俗依然是唐魏，不知身巳度澎湖。
题杜太守相马图
作者：钱大昕
朝代：清
体裁：古风

世閒何者真骅骝，九方一去谁能求。骊黄牝牡且草辨，况从骨相论殊尤。杜公夙有王济癖，皂荚桥头回玉勒。估画常悬韩干图，吟诗直偪少陵格。东郊风日当清和，平冈沙浅草满坡。奚奴牵鞚者几辈，五花汗血高嵬峨。一马昂首意雄杰，一马回身工转折。双耳晨批陇阪云，四蹄夜蹴幽并月。掀髯抚掌气雄哉，径欲乘此游八垓。天生神物信有待，坐令沙苑成凡材。即今燕南控大郡，紫绶朱軿肘银印。牧民无改驭朽心，不假鞭笞祇静镇。甘棠蔽芾村村栽，行春五马来山隈。儿童骖筱走相告，使君自有双龙媒。
题查恂叔太守榕巢图
作者：钱大昕
朝代：清
体裁：古风

太平贤守政多暇，廨西一池绿波泻。不须岸上更牵船，颇喜枝头可筑舍。一榕婆娑数亩馀，材不材閒天所赦。直干撑空风日遮，横枝卧水龙蛇化。向背俯仰随面势，似与先生作閒架。巢居之阁有前例，嘉树何嫌吾久假。开径祇须就树根，安窗恰好寻叶罅。一榻以外长物无，十笏之居乐土借。水气微茫只似秋，月光穿漏偏宜夜。判牍何曾公务妨，觅句且将热客谢。身居瘴乡貌更腴，日坐斯巢美无价。只今卜宅傍春明，尚恋前尘如味蔗。乃知寄托苟不凡，一枝居然胜广厦。不然打头矮屋长欠伸，树犹如此徒悲吒。天南榕树多无限，此树因公得名乍。丁宁草扫旧巢痕，它时好与甘棠亚。
题毕秋帆中丞灵岩读书图·其一
作者：钱大昕
朝代：清
体裁：七言绝句

三閒书阁占高寒，香水琴台秀可餐。七十二峰青不断，放它槛外作衙官。
题毕秋帆中丞灵岩读书图·其三
作者：钱大昕
朝代：清
体裁：七言绝句

青松窈窕白云閒，高唱真疑出世间。一洗吴宫花草俗，嘉名新唤读书山。
题毕秋帆中丞灵岩读书图·其二
作者：钱大昕
朝代：清
体裁：七言绝句

三万牙签纵目劳，天教此地住人豪。砀山草说峰峦小，不让终南太华高。
题毕秋帆中丞灵岩读书图·其五
作者：钱大昕
朝代：清
体裁：七言绝句

光福卑犹接雅宜，留题到处短筇支。山僧指点纱笼壁，道是中丞得意诗。
题毕秋帆中丞灵岩读书图·其四
作者：钱大昕
朝代：清
体裁：七言绝句

著述名山业自珍，评花品石亦经纶。砚池只有涓涓水，散作人閒霖雨春。
题江南名胜画卷十二首为熊谦山臬使作 其一 伞岭栖霞
作者：钱大昕
朝代：清
体裁：古风

一峰如紫盖，秀甲江之南。岩石自峭茜，云木相参覃。舍宅记僧绍，胜地开精蓝。钟鱼相应荅，禅悟无俗谭。杰阁占绝顶，攀藤试穷探。群峰旁罗列，一一莲菂含。传闻摄生草，偶见优钵昙。三秀如可采，持以贻彭聃。
题江南名胜画卷十二首为熊谦山臬使作 其七 九峰三泖
作者：钱大昕
朝代：清
体裁：古风

三泖平如镜，九峰澹于螺。游目颇清旷，赏音在涧阿。数家成村落，意到皆行窝。烟中客双屐，雨后渔一蓑。天风送梵响，林杪闻樵歌。俯视鸥鹭群，拍拍浮沧波。平远自蕴藉，奚必穷嵯峨。知仁山水乐，会心岂在多。
题江南名胜画卷十二首为熊谦山臬使作 其三 灵岩石鼓
作者：钱大昕
朝代：清
体裁：古风

吴山多平衍，兹峰独削成。卓立千花塔，百里若送迎。昔时歌舞地，花草依然荣。洗涤脂粉俗，乃得真而呈。石鼓俨在悬，想像韶钧鸣。具区三万顷，一色玻瓈明。琴台抚古调，泠泠移我情。群真云外揖，餐霞共长生。
题江南名胜画卷十二首为熊谦山臬使作 其九 金焦双峙
作者：钱大昕
朝代：清
体裁：古风

方丈与蓬莱，渺在沧海外。岂若金焦山，只隔一衣带。两两青芙蓉，天然谢藻绘。古鼎文离奇，中泠水渿沛。竹径延清风，松涛吹众籁。指点大江心，帆樯南北会。柱石砥中流，凛然见风槩。洞天一品尊，欲下元章拜。
题江南名胜画卷十二首为熊谦山臬使作 其二 玉冠万松
作者：钱大昕
朝代：清
体裁：古风

亭亭玉冠峰，卓尔耸万丈。江流画槛前，人行飞鸟上。十里苍松阴，手种何年昉。得非贞白栽，曾否僧绍赏。高楼敞三层，入夜波涛响。不争桃李荣，自受烟云养。岁寒心自坚，直干世共仰。芘荫及万夫，甘棠庶可仿。
题江南名胜画卷十二首为熊谦山臬使作 其五 石湖天镜
作者：钱大昕
朝代：清
体裁：古风

昔闻范文穆，结构依澄湖。楼悬天镜榜，放眼收全吴。分明大圆镜，簸弄牟尼珠。清磬出上方，仿佛游仙都。手编梅菊谱，述作聊自娱。芗林与盘圃，未若此地殊。政绩在廊庙，诗名播海隅。荣世仍寿世，毋乃佺侨徒。
题江南名胜画卷十二首为熊谦山臬使作 其八 惠山九陇
作者：钱大昕
朝代：清
体裁：古风

绵延西神峰，九支势相属。竹树映便娟，半空皱众绿。尤宜雨后看，青螺髻新沐。中有第二泉，涓涓喷珠玉。一勺清而廿，未许中泠独。竹垆试头纲，活水候初熟。两腋清风生，可浣尘万斛。何用远求仙，武夷访九曲。
题江南名胜画卷十二首为熊谦山臬使作 其六 洞庭叠翠
作者：钱大昕
朝代：清
体裁：古风

林屋仙人居，洞天列第九。宛委秘灵文，闻有真官守。缥缈与草釐，云中若招手。其馀七十二，拱揖俨宾友。面面碧琉璃，洗刷了无垢。幽探穿洞壑，攀跻扪星斗。金庭若可通，石公亦有耦。置身千仞高，是以静而寿。
题江南名胜画卷十二首为熊谦山臬使作 其十 平山高咏
作者：钱大昕
朝代：清
体裁：古风

平山一篑地，留题始欧阳。群峰隔江外，放眼青茫茫。龙蛇壁上字，千秋镇蜀冈。后来苏玉局，持节临维扬。醉翁翰墨在，拂拭识不忘。两公人中豪，经济兼文章。今识铅山翁，眉宇真堂堂。祝公继前哲，姓氏同芬芳。
题江南名胜画卷十二首为熊谦山臬使作 其十一 钵池丹鼎
作者：钱大昕
朝代：清
体裁：古风

王乔昔学道，于兹炼黄芽。驱使风雷力，嘘吸日月华。丹成得度世，轻举乘紫霞。至今岩冈色，澹赭如蒸沙。井水日三变，光怪图经誇。神仙迹岂幻，感应理不遐。福星照一路，生全千万家。功德不思议，食报那有涯。
题江南名胜画卷十二首为熊谦山臬使作 其十二 云龙放鹤
作者：钱大昕
朝代：清
体裁：古风

髯苏本天人，下界偶游戏。黄楼赋落成，临事见经济。天骥古逸民，云龙此静憩。胎禽任所如，去来了不计。两贤契相投，一记重弈世。羽衣夜吹笛，风流若髣髴。髯翁今大苏，文采后先继。请歌鹤南飞，以侑使君醉。
题江南名胜画卷十二首为熊谦山臬使作 其四 邓尉香雪
作者：钱大昕
朝代：清
体裁：古风

梅花如高人，可望不可即。一枝竹外斜，清芬味无极。谁知光福里，乃有众香国。目眩光明海，身到水精域。多多斯益善，灵异邈难测。得非主林神，吹嘘大愿力。造物无尽藏，如来不住色。有邻道不孤，可悟君子德。
题汪大绅蓦鼻图·其一
作者：钱大昕
朝代：清
体裁：七言绝句

佛海藏身巳卅年，蒲团宴坐夜忘眠。吾庐毕竟空何有，冷笑区区恋爱缘。
题汪大绅蓦鼻图·其三
作者：钱大昕
朝代：清
体裁：七言绝句

梦泡露电任前因，古佛居然见在身。犹怕临岐无把鼻，三生一念作文人。
题汪大绅蓦鼻图·其二
作者：钱大昕
朝代：清
体裁：七言绝句

久从初祖安心境，戏写沩山蓦鼻图。多事人牛强分别，要知佛性本无殊。
题汪大绅蓦鼻图·其四
作者：钱大昕
朝代：清
体裁：七言绝句

公案重重窠臼翻，口头容易担肩难。何当更貌知归子，便当寒山拾得看。
题汪对琴博士后谭蓺图·其一
作者：钱大昕
朝代：清
体裁：七言绝句

识是诗人骨相寒，瘦羊分得供朝餐。偶然泥上留鸿爪，便与人閒重此官。
题汪对琴博士后谭蓺图·其二
作者：钱大昕
朝代：清
体裁：七言绝句

白云明月悟前身，谏果甘回味始真。三百年来得同调，阿谁谭蓺似汪伦。
题汪竹香孝廉诗稿·其一
作者：钱大昕
朝代：清
体裁：七言绝句

经义纷纶老孝廉，谢敷终应少微占。生平滋味餐黄檗，草怪诗情苦胜甜。
题汪竹香孝廉诗稿·其三
作者：钱大昕
朝代：清
体裁：七言绝句

邯郸学步意如何，剞𠜾纷纷下里歌。检点三唐箧中集，好诗毕竟抱山多。
题汪竹香孝廉诗稿·其二
作者：钱大昕
朝代：清
体裁：七言绝句

古巷犹传鲁望名，笔床茶灶宛前生。只无甫里田堪种，破砚年年舌自耕。
题汪竹香孝廉诗稿·其四
作者：钱大昕
朝代：清
体裁：七言绝句

风月吟来当解嘲，一生精力尽推敲。丛残遗稿新排就，难得侯芭子细钞。
题沈东田观察小像·其一
作者：钱大昕
朝代：清
体裁：五言律诗

调御元无相，犹龙患有身。信天心是易，行乐气常春。山以静斯寿，梅因清益新。当前生意满，落落寄吾真。
题沈东田观察小像·其二
作者：钱大昕
朝代：清
体裁：五言律诗

静里日如年，春来乐事便。梦知蕉鹿幻，戏任纸鸢牵。晓撰青藤杖，閒浮药玉船。行窝随处有，观物悟先天。
题沈椒园前辈松亭读易图
作者：钱大昕
朝代：清
体裁：古风

先生晚好易，韦编百过读。兀坐古松亭，清吹风谡谡。凛然岁寒姿，劲直凌凡木。三百八十爻，取象各有族。白茅藉无咎，枯杨华非福。失据蒺藜危，得系苞桑卜。乘刚怕葛藟，善柔嗤苋陆。松耶何乃遗，疑义费往复。善易象可忘，至理思烂熟。科上槁奚为，坚多节所独。抱经究终始，洗心以自淑。行藏三十年，回首一信宿。渐鸿瞻羽仪，贲趾脱轮腹。道协敦艮九，名取安节六。磊砢后彫心，草逆交不黩。经师多上寿，额手为公祝。
题沈石田碧山吟社图为秦小岘观察作
作者：钱大昕
朝代：清
体裁：古风

九龙山前有吟社，十友题襟杯共把。风流直欲继南皮，真率依然学司马。吴中高士白石翁，人物点染意匠工。耄年展卷再题字，雪泥指爪惊飞鸿。碧山回首巳陈迹，岂独尊前无此客。能史阁中苍岘诗，珍重斯图等球璧。楚弓偶失今得之，延平剑合洵有期。主人快意浮太白，纵笔自记琼琚词。粉墨流传三百载，寒具纤尘不曾浼。手泽重归淮海家，双孝门风今尚在。西园摹本多失真，斯图清劲妙入神。衰龄一见气便旺，直欲尚友当年扫石题诗白发人。
题法时帆大司成诗龛图·其一
作者：钱大昕
朝代：清
体裁：七言绝句

丈室萧然绝点尘，浑疑金粟即前身。春风桃李新栽遍，谁是传衣得髓人。
题法时帆大司成诗龛图·其二
作者：钱大昕
朝代：清
体裁：七言绝句

白傅匡庐曾入藏，褚公弥勒亦同龛。先生勘破诗三昧，挂角羚羊妙独参。
题法时帆梧门图·其一
作者：钱大昕
朝代：清
体裁：七言绝句

欧九文章冠列仙，寒镫画荻忆当年。碧梧几树亭亭影，不让三槐植屋边。
题法时帆梧门图·其二
作者：钱大昕
朝代：清
体裁：七言绝句

太学三年诲俊髦，登龙济济立青袍。棘门儿戏蓬门陋，争似梧门百尺高。
题法梧门梅石小照
作者：钱大昕
朝代：清
体裁：古风

昔读梧门诗，高唱继韩白。今披梅石图，清标映履舄。先生诗味似寒梅，不学秾华桃李格。素心相对石丈人，磊落不减米家癖。廿载神交未合并，开函忽见文章伯。紫芝眉宇洪厓肩，宛到诗龛共晨夕。燕许文章公主盟，向禽山水吾衰剧。邓尉横斜千万枝，洞庭空嵌几朵石。空王香火倘有缘，尚拟谭诗图主客。
题淮阴钓台·其一
作者：钱大昕
朝代：清
体裁：五言绝句

试问真王贵，何如守钓矶。生惭哙等伍，那至结陈豨。
题淮阴钓台·其二
作者：钱大昕
朝代：清
体裁：五言绝句

钟室谋何亟，平城计已穷。暮年思猛士，太息掷良弓。
题潘榕皋水云图榕皋尝梦见董思翁舟中作书并举弥陀经语二林梦楼题诗因有援以入佛之意作此解之·其一
作者：钱大昕
朝代：清
体裁：七言绝句

三绝香光有替人，梦中口授幻耶真。要知文苑儒林客，总是千年不坏身。
题潘榕皋水云图榕皋尝梦见董思翁舟中作书并举弥陀经语二林梦楼题诗因有援以入佛之意作此解之·其二
作者：钱大昕
朝代：清
体裁：七言绝句

复性三篇继孟荀，习之文与退之伦。偶题云水天瓶句，认作传镫录上人。
题熊谦山旷然有我图·其一
作者：钱大昕
朝代：清
体裁：七言绝句

高人戏问形神影，古佛都忘来去今。一笑掀髯成独往，旷然如见自家心。
题熊谦山旷然有我图·其二
作者：钱大昕
朝代：清
体裁：七言绝句

声闻缘觉强争论，万法都归不二门。为问如来无我相，云何也指我为尊。
题熊谦山红鹅香稻图
作者：钱大昕
朝代：清
体裁：古风

天冠山高几千丈，红鹅下浴湖水香。金溪一脉演江右，黉堂俎豆生煇光。有岩嵌空出石井，神瀵自溢天流浆。真源不从穿凿得，深洞疑有蛟螭藏。决渠股引灌溉利，百顷䆉稏秋云黄。鸡栖豚栅趁墟集，考亭诗句今犹芳。先生蚤年读书地，河洛太极探津梁。齑粥仅给范文正，秫田自穫陶柴桑。一朝成名登省闼，经畬俨获千斯仓。守郡归装载廉石，板舆奉亲客豫章。枌榆故社宛在眼，弹指十二更星霜。画图仿佛记昔梦，某邱某水游钓乡。三吴人望作霖雨，真儒志岂谋稻粱。讲学讵生分别相，济世要储和剂方。名山钟秀定非偶，鹅湖紫翠长苍苍。
题熊谦山臬使江春晓镜图
作者：钱大昕
朝代：清
体裁：古风

春城澹荡翠有无，春水活泼云模糊。桃李愿依狄仁杰，风月独占杨廉夫。公心如镜含春色，生意满前逗消息。物来自应去不留，红紫纷纷无著迹。姑胥城边民物恬，新声不唱阿鹊盐。但见晓山爽入户，朝天万笏青排尖。石湖四面春演漾，菱花乍放光一奁。此镜分明照今古，与物皆春游乐土。晴云出岫本无心，吹到三吴作霖雨。此心但如不系舟，镜中来往皆安流。
题爻吉兄赤壁图·其一
作者：钱大昕
朝代：清
体裁：七言绝句

月射乌篷岸岸明，摄衣绝巘上头行。危巢夜半惊楼鹘，知是当年长啸声。
题爻吉兄赤壁图·其二
作者：钱大昕
朝代：清
体裁：七言绝句

崎岖石磴足淹留，如画江山一望收。绝壁登临应更快，笑它二客未风流。
题独立图
作者：钱大昕
朝代：清
体裁：古风

独坐近于傲，独行过于劳。不如楚骚人，独立云中高。东坡本谪仙，少陵亦诗豪。尚友千载上，招手同游敖。
题王叔华教授笠屐图·其一
作者：钱大昕
朝代：清
体裁：七言绝句

与君同里又同庚，五十年前订旧盟。今日南邻还往熟，不嫌倒屣数逢迎。
题王叔华教授笠屐图·其三
作者：钱大昕
朝代：清
体裁：七言绝句

十载彭城苜蓿香，闭门觅句兴偏长。前身想是陈无巳，亲见东坡笠屐装。
题王叔华教授笠屐图·其二
作者：钱大昕
朝代：清
体裁：七言绝句

蓬瀛兜率梦空游，大海中央认一沤。只要新排诗卷了，醉吟面目自千秋。
题王受铭比部龙湫宴坐图
作者：钱大昕
朝代：清
体裁：古风

我闻天竺诺矩罗尊者，偶来震旦栖重岩。其东南面临大海，芙蓉削出青巉巉。龙湫挂空五百丈，𢿱作飞雨何𩄡𩆷。蒲团入定此宴坐，白豪五髻头髟髟。六根闻见都寂灭，齿冷饶舌徒詀諵。谁与赞诵禅月老，至今灵迹传琅函。王郎山水有奇癖，平生嗜好殊酸咸。永嘉作客大快意，蹑屐未要人扶搀。初寻灵岩入古寺，方丈四面围松杉。探奇济胜兴不巳，健步上下同麇羬。大龙湫忽落吾手，悬流倒泻冲空嵌。有若白虹挂天半，骏马下坂脱辔衔。投梭激箭转车毂，霏丝卷絮堆球瑊。匀圆万颗撒玑琲，连绵一幅垂旒縿。广陵观涛駴雷雨，洞庭张乐鸣韶咸。匡庐天都恨未见，其馀下视皆卑凡。津梁疲甚一憩足，耳畔但觉音沨沨。泠然清寒沁肺腑，那惜沾湿青蕉衫。朅来燕市几寒暑，前尘瞥眼如惊帆。閒提画帧出示我，息壤有约神明监。幼舆祇合置丘壑，客儿最爱穷巉碞。忘归亭子堪小住，黄精细斸携长镵。西来大意参慧业，生天成佛毋讥谗。它年后游纪岁月，题名重拟常苗劖。
题王定山所藏秦汉瓦当拓本
作者：钱大昕
朝代：清
体裁：古风

番昜释汉隶，砖墼廑四五。五凤出孔林，西京制犹古。瓦当昔未闻，奇文秘榛莽。乌伤偶收四，目眩诧始睹。今又数百年，灵怪忽尽吐。外圜中藏棱，四出恰交午。奇哉陶瓬工，能继籀斯武。金薤忽倒垂，玉箸竞双举。团团蚁旋磨，满满箭注弩。长生及长乐，颂祷多吉语。文同形或殊，百变不踰矩。上林都司空，异名复几许。汲古赵与俞，爬搜入藏弆。吾家篆秋生，臭味亦其伍。各有芰痂癖，宝此若璜琥。用以代陶泓，不惜锦囊贮。王君今名儒，好事嶭翟侣。频年游三秦，古物遍摩抚。一一拓其文，装池甲乙序。如扪列星垣，如启群玉府。铜雀并香姜，俯视等尔汝。珍重什袭储，勿使六丁取。
题王未岩画·其一
作者：钱大昕
朝代：清
体裁：七言绝句

缣素风流数太原，奉常墨妙启儿孙。麓台巳老耕烟死，又见吾乡画状元。
题王未岩画·其三
作者：钱大昕
朝代：清
体裁：七言绝句

买画金多胆太豩，纷纷𧸛鼎散人閒。匡庐真面谁能识，一幅模糊未了山。
题王未岩画·其二
作者：钱大昕
朝代：清
体裁：七言绝句

浴堂西畔蚤修书，红杏诗才小宋如。几辈句胪矜第一，评量能事要推渠。
题王琴德三泖渔庄图
作者：钱大昕
朝代：清
体裁：古风

昔游三泖秋正暮，凉波十里浮吴艭。中流塔影插天半，突兀如建莲花幢。苍茫葭薍望不极，半篙净绿流淙淙。渔人此时齐结网，蜻蛉一叶张栙䉶。编箄挟𠉁系笭箵，扣舷乐甚歌无腔。斜风细雨波不起，时听野寺疏钟撞。前尘十载寄梦寐，此意耿耿谁能降。王郎湖海一奇士，潜夫作论惊愚憃。清词雅材追百五，劲笔直拟龙文扛。风尘侘傺不得意，便欲采药寻老庞。故园况在长泖上，三閒老屋开虚窗。维摩十笏廑容膝，恰喜面面当晴江。渔兄渔弟还往熟，篱根那复惊花尨。有时一棹乘兴去，系缆好在枯杨桩。背篷圆笠自携取，得隽往往窥鱼矼。银丝鲈鲙味不恶，痛饮且倒玻璃缸。但见青芙蓉九朵，远近出没连空谾。一声款乃交唱和，有似竽瑟埙篪椌。人生所贵在适志，年华踠晚同奔駹。京国留滞几寒暑，登楼洵美非吾邦。披图旧游宛在眼，浮家有约无虚哤。拂衣我亦竟归去，潞河南下挐轻舽。葑中洞上好相待，可许主客图成双。
题王石谷苏斋图
作者：钱大昕
朝代：清
体裁：七言律诗

笠屐颓唐古丈夫，骑鲸去远欲相呼。东坡号借香山白，绣谷斋颜玉局苏。春梦过来那有迹，小园赋后未全芜。摩挲双眼誇奇绝，心折耕烟第二图。
题王秋史二十四泉草堂图
作者：钱大昕
朝代：清
体裁：古风

东秦名泉七十二，就中最胜称廿四。琅琊王生昔卜居，传是前朝阁老第。草堂巳废只图存，点染依稀作雪意。四时皆好独画雪，冷澹家风与谁说。黄叶诗名海内传，剡溪游兴心中结。一官蕉萃坐无毡，长物惟馀书画船。此图流传换几氏，藏弆今归方万里。名流题咏尚宛然，须眉如见王郎子。历下亭，白雪楼。文章但足垂千秋，其人虽逝神长留。即今泲南名士有公在，珍珠泉水终古无尽流。
题王秋塍明府龙门揽古图卷
作者：钱大昕
朝代：清
体裁：古风

缑氏有仙令，家世出子乔。诗名鲍谢伍，政绩邱何高。山水耽奇癖，金石敦素交。嵩岳两室峙，伊阙百仞标。北顾探王屋，西行穷二崤。昔贤登览地，往往回鞭梢。龙门况不远，紫翠如相招。嗜古黄叔度，千里来游翱。廿载车笠旧，合并倏今朝。折简迓儒衡，联骑崇山椒。秋高石骨露，叶脱风刀刀。深洞穿地肺，孤亭耸岩腰。奇绝丈八像，镌凿齐隋朝。字体杂隶楷，笔踪辨分豪。欧赵所未录，一一归毡包。石丈倘解语，邂逅庆所遭。兹图洵可传，泼墨装生绡。邮筒忽远寄，快若背痒搔。安得生六翮，相随陟岧峣。
题王秋塍明府龙门揽古图卷
作者：钱大昕
朝代：清

缑氏有仟令，家世出子乔。诗名鲍谢伍，政续邱何高。山水耽奇癖，金石敦素交。嵩岳两室峙，伊阙百仞标。北顾探王屋，西行穷二崤。昔贤登览地，往往回鞭梢。龙门况不远，紫翠如相招。嗜古黄叔度，千里来游翱。廿载车笠旧，合并倏今朝。折简迓儒衡，联骑崇山椒。秋高石骨露，叶脱风刁刁。深洞穿地肺，孤亭耸岩腰。奇绝丈八像，镌凿齐隋朝。字体杂隶楷，笔踪辨分豪。欧赵所未录，一一归毡包。石丈傥解语，邂逅庆所遭。兹图洵可传，泼墨装生绡。邮筒忽远寄，快若背痒搔。安得生六翮，相随陟岧峣。
题王雅宜借银券
作者：钱大昕
朝代：清
体裁：古风

草堂赀待王录事，少米惠乞李大夫。分人以财今巳罕，称贷保任古有诸。诗人多穷乃往例，四壁萧然了无计。雅宜山色难疗饥，下策区区凭约契。谁其借者袁与之，白银五十无零奇。万息二千一岁率，货殖之传宁吾欺。年月日子纸尾压，岁暮责偿应不乏。生平耻食豪家鲭，此来却费山人押。风流寸楮偶流传，笔法圆劲针裹绵。好事嗟赏归与赵，评估一字直十千。褚先生客马少游，乞我作诗述其由。岁将暮矣我亦愁，有台逃责招我不。
题王麓台苏斋图即用卷中查初白先生韵
作者：钱大昕
朝代：清
体裁：古风

峨眉仙人去渺茫，谁能抗手与颉颃。辽哉尚友七百载，有若米颠宝二王。与古为徒世大笑，从吾所好生非狂。稽首拜遗像，堂堂复堂堂，俨然俛仰揖让于其旁。当年桄榔林中僦屋尚见逐，祇今空斋供养弈弈须眉光。镜潭月相磨，绣谷花半掩。地已占清凉，真忘夷险。麓台翰墨夺化工，咫尺万里望不穷。雪堂白鹤观，恍忽移此中。天人游戏八极同，飞鸿偶见指爪踪。不信桃花坞畔宅，眼中突见长帽翁。伊余生晚思遗风，裴回小庭三径通。珊瑚网中画卷亦无数，清远独爱王娄东。丁宁勿涴寒具手，过眼云烟夫岂偶。纪闻它日传中吴，耕渔之轩名与俱，铭心绝品世所无。
题秦绎山碑拓本·其一
作者：钱大昕
朝代：清
体裁：五言绝句

乐石年年刻，程书旦旦勤。颂功犹未了，巳有揭竿人。
题秦绎山碑拓本·其三
作者：钱大昕
朝代：清
体裁：五言绝句

上蔡牵黄狗，沙邱进鲍鱼。孙卿门下士，何忍便焚书。
题秦绎山碑拓本·其二
作者：钱大昕
朝代：清
体裁：五言绝句

博浪人狙击，空劳大索忙。始知严督责，不及法三章。
题秦绎山碑拓本·其四
作者：钱大昕
朝代：清
体裁：五言绝句

谁奉牛毛法，唯馀蜗扁文。一长矜绝妙，野火不能焚。
题程易畴让堂友教图即和其还山吟韵·其三
作者：钱大昕
朝代：清
体裁：古风

我衰笔力钝，铅刀割不任。君如百鍊钢，纯钩初出镡。苔岑臭相投，共此千秋心。一别会何期，嘤嘤羡春禽。
题程易畴让堂友教图即和其还山吟韵·其二
作者：钱大昕
朝代：清
体裁：古风

登山须登岱，勿为自厓反。读书诃玩物，一笑丈夫浅。有书藏名山，何用愁往蹇。引疾辞一官，心与白云远。
题程易畴让堂友教图即和其还山吟韵·其四
作者：钱大昕
朝代：清
体裁：古风

本是经人师，元无温饱志。去住如浮云，恢恢有馀地。儒林今辩才，文陈昔雄帅。谁与登韩门，庶几续郑记。
题程易畴说剑图即用自题元韵
作者：钱大昕
朝代：清
体裁：古风

葺翁先生说考工，腊广手题桃氏剑。平生所见七纯钩，规制尽同无少欠。季子之子问阿谁，未许徐君墓上占。攻金良工久失传，耳食何如取目验。侠客徒誇胆气粗，经师但觉精神敛。草言一吷偶然吹，斗牛中夜光芒爓。蓬心作图但写意，非指非马夫何玷。宋生为补第二图，谭柄它时留铅椠。三年苜蓿赋归与，留行无力予心忝。膏肓墨守待君箴，欲觉何由听钟梵。愿持通蓺释剑篇，呼儿且作张文念。
题竹初丈小像·其一
作者：钱大昕
朝代：清
体裁：七言绝句

买山何必付空谭，独乐园中径辟三。方丈蓬壶总凡俗，风流别有竹初庵。
题竹初丈小像·其三
作者：钱大昕
朝代：清
体裁：七言绝句

寒梅竹外太清孤，姜韭千畦计亦迂。万树桃花作供养，神仙富贵总输吾。
题竹初丈小像·其二
作者：钱大昕
朝代：清
体裁：七言绝句

四面红云著色攒，石边微衬翠檀栾。十分生趣谁能领，春在先生彩笔端。
题竹柏楼居图
作者：钱大昕
朝代：清
体裁：古风

冉冉孤生竹，苍苍岁寒柏。小楼当其閒，清阴照几席。中有高义女，盛年守洁白。十三能诵诗，十五工织帛。十九相夫子，家事佐繁剧。洗手作羹汤，和灰浣襦襗。事嫡如事姑，相得心草逆。一朝丧所天，挽髽榛笄尺。坐卧只此楼，誓与人世隔。有儿才六龄，足未出阡陌。有女襁葆中，学语但哑哑。保抱更携持，拮据手皲坼。儿病母矜怜，儿慧母护惜。衣线皆亲缝，荻笔常自画。伶仃一老妪，衰发委半额。相将蛩蟨依，谁与诉肝鬲。有衣但粗疏，有食但糠覈。膏沐谁为容，簪珥久已释。寒风吼檐牙，冻雪入窗隙。不知桃李华，那识春秋易。唯将泪洗面，长此痛在嗌。竹柏倘有知，或能鉴畴昔。荏苒十五年，冬绵换夏绤。儿长室巳授，女大对亦择。慈母设帨辰，张乐将会客。母曰亟止止，戏綵吾弗怿。古称未亡人，岂宜绚金碧。抚孤幸有成，行将返大宅。其秋果示疾，属纩去来适。乃知冰檗心，巳證人天籍。哀哀纯孝子，涕泣念先泽。绘兹竹柏图，音容永无斁。所伤左女亡，回首增摽擗。属我纪以文，彤管示规彟。我读刘向传，淑懿煇简策。我瞻武梁祠，高行刻贞石。络秀兴周宗，宣文著秦册。敬陈竹柏篇，以续诗三百。
题筠浦中丞甘雨应祈图卷
作者：钱大昕
朝代：清
体裁：古风

少读三百篇，两歌阴雨膏。黍苗庆有秋，功归郇与召。东南土宜禾，岁转百万漕。总秸输神仓，秉穗人私窖。今秋偶亢旸，日炙风亦燥。安得挽天河，浇此忧心燎。贤哉中丞公，不待闾左告。亲祷郁罗台，尽却八驺导。果然有脚春，顷刻通大造。鞭起龙公痴，战退妭女骜。一出凉飙兴，再出墨云罩。三日遂成霖，额手非意料。江北与江南，瀀渥先后报。何须刲鸡卜，不藉刑鹅祷。起看四野閒，耄稚共欣笑。戴笠出耘锄，著屐踏泥淖。村村归犊卧，处处鸣蛙闹。饟黍趁晴初，提壶或醉倒。一幅豳风图，神理都曲肖。商岩为霖久，鲜于福星照。先民有遗言，恺悌神所劳。
题箕仙画为曹慕堂给谏作
作者：钱大昕
朝代：清
体裁：古风

列仙逃人閒，无为得自在。云何为物役，毋乃泄天縡。前身笔墨缘，结习了不悔。促迫见能事，淋漓绚异采。胸中出丘壑，意外藏傀儡。遥山翠列眉，繁花红绽蕾。武陵本人世，此景不我绐。黄门偶得之，宝于珠百琲。色相真即幻，达人视齐等。画厨慎藏弆，莫学狂顾恺。
题箨石宗伯仿沈石田花卉册
作者：钱大昕
朝代：清
体裁：五言律诗

九秩地行仙，挥豪妙自然。竹含太古节，花悟见前缘。运腕青松劲，铭心白石传。区区工设色，冷笑老黄筌。
题织云楼诗集·其一
作者：钱大昕
朝代：清
体裁：七言绝句

霓裳同咏大罗天，传诵秦嘉唱和篇。留得管彤相授受，一家儿女总诗仙。
题织云楼诗集·其三
作者：钱大昕
朝代：清
体裁：七言绝句

频年诗社结吴阊，得见君家最小郎。却笑琅邪王子敬，尚烦道蕴解围忙。
题织云楼诗集·其二
作者：钱大昕
朝代：清
体裁：七言绝句

八病双声析茧丝，深闺亦复有严师。左家娇女王家妇，黄绢争题绝妙辞。
题绣谷牡丹图·其一
作者：钱大昕
朝代：清
体裁：七言绝句

胭脂多买亦何为，一朵居然绝世姿。好手写生从古少，徐黄难得在同时。
题绣谷牡丹图·其二
作者：钱大昕
朝代：清
体裁：七言绝句

蓝尾三杯酒未乾，斩新花蕊出豪端。百年手泽能藏弆，羞煞人家黑牡丹。
题绵津山人诗稿·其一
作者：钱大昕
朝代：清
体裁：七言绝句

酒肉朱门太可嗤，何妨判牍又吟诗。诗成就正诸名士，此段风流巳足师。
题绵津山人诗稿·其二
作者：钱大昕
朝代：清
体裁：七言绝句

蚕尾山房放鸭洲，偶然双字亦千秋。贪多爱好空相撼，终让江湖两派流。
题翁霁堂徵君秋林觅句图
作者：钱大昕
朝代：清
体裁：古风

四序天平分，最好惟三秋。秋高气迥望不极，满林清籁鸣飕飕。遥岑明灭碧无数，枫相经霜点红树。仿佛江南黄叶时，烟村渔舍斜阳暮。中有诗翁臞而清，扶藜散步探云扃。山空人静参真悟，无心得句如天成。划然苏门鸾凤啸，千岩万壑音泠泠。君不见柴桑陶徵士，采菊东篱插䋣蕊。地偏心远日夕佳，吟向南山苍翠里。君不见吴兴柳使君，清诗五字妙入神。寒砧北渚蘋洲晚，陇首西风木叶闻。先生吟卷媕群雅，标格古今足比亚。拄颊长歌得意初，定知十手争传写。忆昨相逢吴会閒，问奇载酒每忘还。疏钟夜访枫桥寺，蜡屐朝看林屋山。甘罗城边同作客，话雨西窗乐晨夕。天末乡心白露深，河干官柳寒烟碧。示我小帧一尺馀，吴装渲染却萧疏。分明清逸倪迂画，貌出吟诗孟浩图。年来我亦因诗瘦，满眼秋山重回首。只合从君汗漫游，欲向林閒掇三秀。
题范氏天一阁
作者：钱大昕
朝代：清
体裁：五言律诗

天一前朝阁，藏书二百年。丹黄经次道，花木陋平泉。聪听先人训，遗留后代贤。谁知旋马地，宝气应奎躔。
题蟂矶灵泽夫人像·其一
作者：钱大昕
朝代：清
体裁：七言绝句

油口初屯貔虎师，明珠步障记当时。二乔得婿皆人杰，正统终输大耳儿。
题蟂矶灵泽夫人像·其三
作者：钱大昕
朝代：清
体裁：七言绝句

湘竹斑斑泪暗挥，蟂矶绝命是邪非。永安宫阙知何处，不忍游魂过秭归。
题蟂矶灵泽夫人像·其二
作者：钱大昕
朝代：清
体裁：七言绝句

一队新添娘子军，弓刀侍女总如云。红颜亦有三分略，不独英雄是使君。
题蟂矶灵泽夫人像·其四
作者：钱大昕
朝代：清
体裁：七言绝句

古庙松杉水鹤鸣，画图仿佛见皇英。蛾眉亭下如圭月，想与冰心一样清。
题袁介隐遗像·其一
作者：钱大昕
朝代：清
体裁：六言诗

胸中本无城府，眼底自有云山。风流嵇阮以上，声望厨顾之閒。
题袁介隐遗像·其三
作者：钱大昕
朝代：清
体裁：六言诗

开径且栽五柳，卜居恰在半村。中吴有此耆旧，不愧卧雪之孙。
题袁介隐遗像·其二
作者：钱大昕
朝代：清
体裁：六言诗

饭颗山头老杜，白鹤峰下大苏。展卷依然古貌，问名知是潜夫。
题袁介隐遗像·其四
作者：钱大昕
朝代：清
体裁：六言诗

谓介何妨漱石，谓隐不碍读书。屈指汝南世泽，清风三百年馀。
题袁实堂载书图
作者：钱大昕
朝代：清
体裁：七言绝句

不载黄金只载书，秋风未到赋归与。南湖烟水遥相待，诗老今年合遂初。
题袁蕙纕孝廉南湖草堂图
作者：钱大昕
朝代：清
体裁：古风

湖光一轮镜面揩，四围远山眉黛佳。谁与寄赀营茅斋，松毛覆檐菭没阶。轴帘终日扉掩柴，仰屋著书万卷排。不妨土木为形骸，有时乘兴上翠厓。自携藤杖青棕鞋，苍茫高咏金石谐。澳门别驾同调偕，相于唱和投诗牌。力返正始芟淫哇，扁舟过访泊水涯。由来臭味无参𢀩，不知主客相忘皆。多君嗜好与俗乖，泉石之癖如宿痎。偶游京洛行六街，征衫曾不涴尘霾。题君画卷手屡叉，敬亭云气满我怀。
题裘漫士少宰苑东寓直图·其一
作者：钱大昕
朝代：清
体裁：七言绝句

去天尺五苑东偏，休沐归来步屧便。员峤蓬壶在人世，风光真不数平泉。
题裘漫士少宰苑东寓直图·其七
作者：钱大昕
朝代：清
体裁：七言绝句

温室从容造膝陈，长源仙骨是前身。金莲烛外双驺引，傲煞东都独乐人。
题裘漫士少宰苑东寓直图·其三
作者：钱大昕
朝代：清
体裁：七言绝句

楼外偏宜烟雨冥，西山窈窕入帘青。分明著色矾头景，一幅天然好画屏。
题裘漫士少宰苑东寓直图·其二
作者：钱大昕
朝代：清
体裁：七言绝句

风前踠地万垂杨，曲录桥通宛转墙。不信软红香土里，神仙仍占最清凉。
题裘漫士少宰苑东寓直图·其五
作者：钱大昕
朝代：清
体裁：七言绝句

温宜春更澹宜秋，避暑方知此地幽。载得碧筒三伏酒，芰荷香里荡扁舟。
题裘漫士少宰苑东寓直图·其六
作者：钱大昕
朝代：清
体裁：七言绝句

棐几牙签次第排，清风朗月见公怀。若为评骘林居胜，应较秋屏阁更佳。
题裘漫士少宰苑东寓直图·其四
作者：钱大昕
朝代：清
体裁：七言绝句

趯台西畔有新庐，履道坊南宅不如。应为城居少花竹，天教销夏此閒居。
题西庄丈室散花图·其一
作者：钱大昕
朝代：清
体裁：七言绝句

毗邪一室静无朋，十笏量来了不增。为有散花天女在，此生判作在家僧。
题西庄丈室散花图·其三
作者：钱大昕
朝代：清
体裁：七言绝句

雕笼百舌弄朱唇，万首唐诗记得真。见说送郎新句好，清才今又见陈玢。
题西庄丈室散花图·其二
作者：钱大昕
朝代：清
体裁：七言绝句

茂苑春光花白红，斩新一朵倚东风。天然满月天人相，只恐刘元塑未工。
题西庄丈室散花图·其五
作者：钱大昕
朝代：清
体裁：七言绝句

净名示疾原非疾，嚼蜡无心却有心。多事登肩老罗什，不知吞却几回针。
题西庄丈室散花图·其四
作者：钱大昕
朝代：清
体裁：七言绝句

法门不二悟如何，结习多生佛所诃。何事灵山诸弟子，一身容易著花多。
题诸草庐赞善高松对论图
作者：钱大昕
朝代：清
体裁：古风

古松在庭隅，孤干恰疑立。凛然岁寒姿，霜皮围四十。盘回鹤腾空，蜿蜒龙出蛰。入夜涛淙淙，巡檐风飁飁。其根漱寒泉，井渫可用汲。相传尚书第，老屋松阴箿。嘉荫垂至今，计年百有卌。先生此卜居，七录盈藤笈。怀铅仰屋梁，谢客闭户㧀。窗前支离叟，相于若素习。空斋寂无人，虬髯俨对揖。閒来折一枝，聊代麈尾执。妙义忘言筌，何用多咠咠。昔闻柴桑翁，盘桓落景入。真逸居华阳，楼阁三层葺。杜陵四小株，圆阴如覆笠。东冈种百枚，雨过亦戢戢。怀抱今古同，清标谁能及。伊予蒲柳材，龙门仰岦岌。松高比如何，可许阮生集。
题费玉衡窥园图·其一
作者：钱大昕
朝代：清
体裁：七言绝句

三载园林竟不窥，广川精诣果堪师。由来草木须多识，可是先生未学诗。
题费玉衡窥园图·其二
作者：钱大昕
朝代：清
体裁：七言绝句

生意窗前验寸荄，心田衍沃好栽培。兰成词赋非吾事，且住园中撰玉杯。
题赵文俶水墨花鸟册·其一
作者：钱大昕
朝代：清
体裁：七言绝句

谢女题诗笔最神，绿窗轻染墨痕匀。四时花鸟随心造，腕底元来别有春。
题赵文俶水墨花鸟册·其三
作者：钱大昕
朝代：清
体裁：七言绝句

石上灵芝竹外梅，离奇疏瘦了无埃。天然一种烟霞秀，似带寒山面目来。
题赵文俶水墨花鸟册·其二
作者：钱大昕
朝代：清
体裁：七言绝句

晕碧殷红著色酣，黄徐旧諎擅江南。谁知林下空空手，生意都从水墨含。
题赵文俶水墨花鸟册·其四
作者：钱大昕
朝代：清
体裁：七言绝句

香茗才华绝代誇，停云指诀付儿家。孤芳自有幽人赏，不羡装堂富贵花。
题赵编修鸥北耘菘图
作者：钱大昕
朝代：清
体裁：七言绝句

浅水淙淙雨后添，读书不碍灌园兼。猩唇鹿尾都尝遍，那及秋菘分外甜。
题邵二云编修所藏王文成公诗卷
作者：钱大昕
朝代：清
体裁：五言律诗

一掬忧时泪，千秋讲道心。淋漓四百字，郑重短长吟。理直词无饰，文雄学更深。青门勤什袭，宝此当南琛。
题邵蔚田侍读收纶图
作者：钱大昕
朝代：清
体裁：古风

六鳌曾得手，独茧遽收纶。此去江湖阔，烟波自在身。缘木人求欲，信天吾所师。得鱼同一饱，漫画亦奚为。一璜何足恋，白首钓磻溪。试看投竿者，江乡醉似泥。蛇足休重画，屠刀且善藏。从今林下好，见一榜新堂。
题金丈月泉弄孙图·其一
作者：钱大昕
朝代：清
体裁：七言绝句

江乡尊宿鲁灵光，解组归来又卅霜。丝竹东山何足慕，爱它珠树列成行。
题金丈月泉弄孙图·其二
作者：钱大昕
朝代：清
体裁：七言绝句

含香粉署鳣堂师，二妙凌寒翠竹姿。子又生孙相接武，梧桐百尺出新枝。
题金二雅禊游图·其一
作者：钱大昕
朝代：清
体裁：七言绝句

重三禊饮寻常事，一序能令万古传。旧日山阴今笠泽，鲈鱼乡里住神仙。
题金二雅禊游图·其二
作者：钱大昕
朝代：清
体裁：七言绝句

誓墓区区憾未忘，那能泡影任彭殇。后贤见道胜前辈，天朗风和趣更长。
题陆桐庵霜林秋月图
作者：钱大昕
朝代：清
体裁：七言绝句

寒林寂寞夜迢迢，曳杖何人渡板桥。一片空明了无滓，此中妙谛问参寥。
题陆生学锦幽篁独坐图
作者：钱大昕
朝代：清
体裁：七言绝句

筼筜千个影离披，抱膝长吟有所思。秾李夭桃皆俗物，素心只许此君知。
题陆豫斋兰亭卷
作者：钱大昕
朝代：清
体裁：古风

兰亭禊游人巳往，画图千载今犹存。四十二人须眉古，雅尚自觉山林尊。右军中年先墓誓，脩竹茂林性所嗜。扬州鼓角任喧阗，何异蛙声两部沸。宾朋子弟相招携，曲水流觞列坐时。吟固欣然罚亦喜，胸中要有无声诗。人生所遇皆陈迹，后视今犹今视昔。千岩万壑秀依然，只恨眼前无此客。豫斋好古慕古贤，置身宛在稽山閒。科头宴坐托末席，未敢便拍洪厓肩。永和至今一旦暮，觞咏留连有同趣。西溪倘续雅集图，把臂入林记良晤。
题陈东浦方伯诗稿·其一
作者：钱大昕
朝代：清
体裁：古风

几人学杜陵，但取优孟似。大瓠中呺然，涂饰外观美。声响多雷同，聊悦筝笛耳。先生冰雪心，苦吟悟至理。语言文字外，澹泊有馀旨。持比浣花翁，去肤得其髓。
题陈东浦方伯诗稿·其二
作者：钱大昕
朝代：清
体裁：古风

桃李竞秾冶，变灭随春风。昵昵罗绮语，惜无丈夫胸。改弦以浅俗，矫枉又失中。雅颂风同源，未可薄彫虫。节性导以正，清新出无穷。剑南有遗言，无人爱始工。
题陈树斋提督听雨图
作者：钱大昕
朝代：清
体裁：古风

生长忠孝门，擩染诗书味。三十登坛惊一军，缓带轻裘静无事。英卫之武虞褚文，威名儒雅兼一身。朝挽强弓午挥翰，腕力劲欲回千钧。金貂侍从三殿里，旌节辉光又南指。亚夫诏许真将军，诸葛人推名下士。偶然写意濠濮閒，湿云半掩青翠山。茅斋淅沥响疏雨，主人宴坐冰雪颜。笙歌鼎沸世所好，不如倚竹一清啸。琅玕个个无俗声，唯有静者观其妙。我似青藤磊块人，曾邀幕府醉芳樽。月湖记得同听雨，剪烛何时重细论。
题陶吾庐前辈归去来馆图
作者：钱大昕
朝代：清
体裁：古风

先生蚤赋归去来，山中日永循南陔。前身靖节只君是，卜宅仍在匡庐隈。羲皇之上有岁月，颜谢以降无人材。偶偕素心析疑义，要使俗学除陈荄。文孙指点手泽在，清风仿佛无尘埃。小同能承北海学，不须问道求宗雷。
题随园雅集图·其一
作者：钱大昕
朝代：清
体裁：七言绝句

蓱池竹里辋川同，如此园林属寓公。偶尔数人成小集，德星指点聚江东。
题随园雅集图·其三
作者：钱大昕
朝代：清
体裁：七言绝句

钟乳金钗胆太豩，十眉往往学春山。如何不仿西园例，添个红裙翠竹閒。
题随园雅集图·其二
作者：钱大昕
朝代：清
体裁：七言绝句

才名蚤岁玉堂传，稳卧山中又卅年。手抚陶潜琴一只，算来得趣在无弦。
题随园雅集图·其四
作者：钱大昕
朝代：清
体裁：七言绝句

背郭依山只数椽，红渠冉冉筱娟娟。洛阳不乏名园记，谁似兰成一赋传。
题韦慎旃舍人翠螺读书图
作者：钱大昕
朝代：清
体裁：五言律诗

牛渚山头月，蛾眉亭上风。谪仙巳千载，高兴古今同。钟响夕阳外，书声老屋中。谁能识此乐，毋乃逍遥公。
题韦铁夫授经图遗照
作者：钱大昕
朝代：清
体裁：古风

先生扶阳之苗裔，汉唐以来称德门。词章雕虫哂小技，枕葄六蓺培本根。廿年寒毡冰雪拥，打头屋小如祇园。诸生执业竞问难，辨舌欲拟悬河翻。胸中空蕴经世略，手无斧柯谁与论。侧闻秉铎泗州日，咨询疾苦行荒村。州城久没洪泽水，民田大半居鱼鼋。何人奏报水巳涸，庐井非故租额存。一田两赋计亩算，遑恤闾左朝无飧。一朝丈量诏书下，奏记上官叩九𨵽。至今泗人口碑在，活我妇子释戴盆。当时牧民者谁子，媕娿坐视徒声吞。从来行道必有福，不于其身于后昆。公馀下帷课子舍，亭亭玉立皆瑶琨。五郎标格更绝俗，执卷雒诵无晨昏。谁与传神在阿堵，须眉仿佛清而温。少陵熟食示宗武，康成礼堂传益恩。惜哉禄养生未及，展图涕泪空馀痕。生晚恨不识公面，得交公子犹弟昆。忍饥读经亦有志，废弃自叹古井眢。愿从太史乞家法，五世教授众所尊。只愁里中儿噍让，那不籯金遗子孙。
题顾樵水落花诗意画卷·其一
作者：钱大昕
朝代：清
体裁：七言绝句

童时曾赋落花篇，每向东风意惘然。今日任它开又谢，此心巳悟色空禅。
题顾樵水落花诗意画卷·其二
作者：钱大昕
朝代：清
体裁：七言绝句

画意诗情想象閒，底须粉本仿荆关。云烟它日重编录，记取山人著色山。
题顾秀才抱冲小读书堆图·其一
作者：钱大昕
朝代：清
体裁：五言律诗

东吴顾文学，坐拥百城书。意适思河豕，心閒逐蠹鱼。遗闻搜越绝，小说屏虞初。欲访黄门迹，空山自结庐。
题顾秀才抱冲小读书堆图·其二
作者：钱大昕
朝代：清
体裁：五言律诗

小松潇洒客，为画读书堆。泉石缘非俗，风流尽可哀。箧留前度札，阶掩旧时苔。辛苦丹黄在，遗编忍数开。
题高明寺壁赠实云上人·其一
作者：钱大昕
朝代：清
体裁：七言绝句

十二招提智者遗，天台止观一宗持。哑羊只把精蓝占，忘却开山老祖师。
题高明寺壁赠实云上人·其三
作者：钱大昕
朝代：清
体裁：七言绝句

贝多经叶滑于缯，佛钵当年乞食曾。独有幽溪云长老，教宗犹守一孤镫。
题高明寺壁赠实云上人·其二
作者：钱大昕
朝代：清
体裁：七言绝句

口头播弄斗锋针，诃佛居然智慧林。也似儒家南渡后，不谭经义学观心。
题黄云门先生传真图
作者：钱大昕
朝代：清
体裁：古风

昔闻东坡语，山色清净身。四大本和合，百岁如转轮。独有名不朽，终古长嶙峋。黄公人中俊，量与叔度伦。降灵良非偶，维岳生甫申。先公方持节，官舍悬弧辰。云门翠当户，肇锡名有因。宣圣祷尼山，表德义则均。果应山水秀，爽气摩秋旻。致身青云上，风采倾搢绅。奉常掌邦礼，司农筦天囷。开府督八州，漕转河淮漘。三台更八座，扬历四十春。晚岁出视学，玉尺临东秦。人称大小冯，校士同清勤。按部到青社，星移迹巳陈。高峰宛无恙，葱茜若可亲。天门耸百仞，不染元规尘。一笑为指点，即吾面目真。是一本非二，肖形兼肖神。骑箕倏归去，住世才七旬。永叔神清洞，鲁直山谷民。人閒偶游戏，不昧来去津。山兮人斯在，非主亦非宾。奇石筋骨露，清泉咳唾匀。绛霞为公裳，白云为公巾。岱宗公旧识，昆嵛公新邻。恒干有解脱，真性无沈沦。皓月光未减，清风久逾新。此是不坏相，手泽宜永珍。
题黄小松看碑图
作者：钱大昕
朝代：清
体裁：古风

判牍有馀功，访碑无停晷。尚友到古人，翠墨云烟委。欧曾赵洪后，立帜江夏子。古物聚所好，不胫走千里。金薤文琳琅，收拾斗室里。忆昨造高斋，清閟为我启。香厨一纵观，如入五都市。画手数顾陆，绢素那足恃。何期东京刻，真而历可指。法服俨冠剑，礼器陈𠤱朹。银瓮碧流离，甘露木连理。灵秘不能藏，一朝列棐几。奇怪骤难读，过眼聊复喜。合并知何年，癖嗜略相似。披图宛晤对，惭我闻廑咫。想见手摩挲，比邻招短李。片石如能言，风尘感知己。
题黄小松郡丞得碑十二图·其一
作者：钱大昕
朝代：清
体裁：七言绝句

平生未有和峤癖，作吏偏于孟母邻。一辆芒鞋一双眼，天将金石付斯人。
题黄小松郡丞得碑十二图·其三
作者：钱大昕
朝代：清
体裁：七言绝句

奇文每出欧洪外，正史能搜马范遗。它日续图知不少，相逢还拟再题诗。
题黄小松郡丞得碑十二图·其二
作者：钱大昕
朝代：清
体裁：七言绝句

石室遗文甲乙题，紫云山迥吐虹霓。笑它嗜古洪丞相，足迹何曾到济西。
题黄星槎所藏汉华山碑拓本
作者：钱大昕
朝代：清
体裁：古风

江夏过奼我，袖中有西岳。六丁取不尽，古色尚斑駮。一饭先钟梁，三舍后斯邈。森森剑锋藏，苕苕禾颖擢。美女簪好花，壮士横长槊。白象露齿牙，苍龙吐芒角。掉尾鱼戏波，垂头鹤俛啄。依稀六百字，字字玉在璞。杜迁石巳碎，郭香文未剥。当年松谭阁，薇露手亲濯。侍史妙装潢，牙签自追琢。啸月古逸民，顾荣共商搉。手书付官奴，恐溷俗子浊。岁久罕益珍，性癖果而确。风流今犹昔，嘲笑任蜩鸴。院体行楷书，我见辄欲嗀。借君罗纹砚，试一临池学。
题黄荛圃除夕祭书图
作者：钱大昕
朝代：清
体裁：五言律诗

斗室纷罗列，今朝倍肃将。礼行祠灶后，心为拜经忙。神智年年益，精灵字字香。一瓻曾借读，助祭或须卬。
飞来峰
作者：钱大昕
朝代：清
体裁：七言律诗

岧峣鹫岭认灵踪，始信飞来第一峰。坏塔尚传埋舍利，幽龛随处肖真容。洞穿岩腹皆通透，泉出云根自激淙。结习未能忘好古，题名一一拭苔封。
食客行
作者：钱大昕
朝代：清
体裁：古风

平原豪侠如信陵，倾财结客坐上盈。锥处囊中相奇士，三年不识毛先生。骐骥千里由来寡，恋栈甘心托厩下。蚤知碌碌皆公等，悔杀美人谢躄者。鸡鸣狗盗脱孟尝，不如世有市义良。三千珠履从春申，不如世有无望人。翩翩浊世谁最优，观君玉貌皆有求。君不见千金上寿天下士，拂衣径去鲁连子。
食笋
作者：钱大昕
朝代：清
体裁：七言绝句

筼筜千亩朵人颐，巳过春山烧笋期。𢀩喜鞭梢秋正长，食单顿顿一斤贻。
香山月夜
作者：钱大昕
朝代：清
体裁：五言律诗

来青轩外月，迥出碧云端。穆穆金波满，迟迟玉漏残。疏钟诸界静，落叶万山寒。怜尔南飞雁，栖枝尚未安。
高安
作者：钱大昕
朝代：清
体裁：五言绝句

一水贯城流，连村草树稠。琅玕千万个，不枉唤筠州。
高岭铺
作者：钱大昕
朝代：清
体裁：五言律诗

一径入烟霞，危崖赤似砂。石奇蹲巨豕，路曲绾长蛇。擽釜宵煨芋，提筐午捉花。村居无面势，茅屋数家斜。
高明寺
作者：钱大昕
朝代：清
体裁：七言律诗

百折羊肠下碧岑，四围螺髻护缁林。梵书不蠹千年字，古钵犹疑大海音。石气静如僧入定，泉声清似客长吟。一镫止观须牢守，休负当年演教心。
鱄诸巷
作者：钱大昕
朝代：清
体裁：七言绝句

炙鱼抽剑决须臾，曾为吴王启霸图。何事世人多爱富，却将侠客作穿珠。
鲍卧云招同邵晴岩冯补亭陈秋啸游虎邱白公祠和卧云韵·其一
作者：钱大昕
朝代：清
体裁：七言律诗

近游天借好秋光，小泊吴阊七里塘。紫蟹正肥霜后厣，黄花才送晚来芳。波澄活水安茶灶，海涌晴岚入酒觞。却笑香山修净业，花船犹复载红妆。
鲍卧云招同邵晴岩冯补亭陈秋啸游虎邱白公祠和卧云韵·其二
作者：钱大昕
朝代：清
体裁：七言律诗

白傅祠堂结构新，濯缨临水了无尘。虎邱犹记初开路，鹤石重依旧主人。勤静两言留治谱，文章异代作比邻。海山兜率休分别，花落何须认溷茵。
鳌沧来州牧施粥图·其一
作者：钱大昕
朝代：清
体裁：七言律诗

东娄泽国苦秋霖，忍听嗷鸿待哺音。冬律乍回鸠鹄面，春风如到卷施心。十方佛力能兼护，万井童谣试细寻。转眼餔糜论口数，屠苏新酿再三斟。
鳌沧来州牧施粥图·其二
作者：钱大昕
朝代：清
体裁：七言律诗

偶然水旱在尧年，尺一温言下九天。贷粟兼叨仁者惠，捐金独荷使君贤。炊烟起处乌争集，梵磬鸣时佛借缘。富相功名觇异日，青州荒政已先传。
麻岙
作者：钱大昕
朝代：清
体裁：七言律诗

麻岙桑洲地错连，依山高下半秧田。沤菅午晒垂垂线，引笕家分活活泉。乌臼绿杉皆本业，横峰侧岭与因缘。尧夫元有行窝例，合置黄茅屋数椽。
黄梅东山礼五祖真身
作者：钱大昕
朝代：清
体裁：七言律诗

五叶从来溯一花，一花还自有根牙。讲经台下瞻殊相，破额山头指故家。人说黄梅真净土，谁修白业證𣬈邪。传衣公案休分别，祇恐尘埃把镜遮。
黄粱祠
作者：钱大昕
朝代：清
体裁：五言绝句

椿菌同朝暮，荆凡孰在亡。古今更代谢，几度熟黄粱。
龙渚
作者：钱大昕
朝代：清
体裁：七言律诗

洞庭龙渚夙曾闻，斗入湖心一朵云。怪石嶙峋排作队，惊涛冲齧皱多纹。天阴或有鼋鼍护，地迥应容鹳鹤群。西望𣬈坛山几叠，风烟离合杳难分。
游侠篇
作者：钱奕
朝代：清

区罗春酒琥珀光，腰横宝锷驰新装。尊前唤舞出翠蛾，长啸为歌君马黄。遍历间关学走马，春风拂面颜如赭。雄名落落不轻许，相逢剧孟论心寡。借交报怨来长林，摴蒱一掷千黄金。高谭四座皆辟易，押衙专诸有同音。君不见易水汤汤吹变徵，又不见渐离击筑咸阳市。士怜知己不顾身，古来节侠多如此。仆本壮夫为尔歌，阳乌欲坠暮山紫。
鸡鸣曲
作者：钱奕
朝代：清

银湾迢递明星烂，寒夜鸡鸣夜方半。闺人宵起发哀叹，辗转虚楹旦复旦。玉漏声寒闻捣衣，霜清露白孤鸿飞。
两同心·自题纫秋小照
作者：钱孟钿
朝代：清

露满高梧，秋光容与。伫阑干、谁逞腰肢，展芭蕉、欲分眉妩。谢姮娥，早付天香，婆娑深护。别有幽馨盈掬。系情湘浦。掩映处、几叠屏山，消受得、芳华如许。君看取，风叶含丹，月波流素。
中秋待月以平分秋色一轮满分韵得色字
作者：钱孟钿
朝代：清

重帘烛暗露华白，桂树凝寒掩瑶魄。为恐人间感别离，飙轮不转纤云织。几家弦管盼清辉，何来匹练澄空碧。影娥池冷镜奁尘，天外徒横秋一色。银汉无声不记年，琼楼有梦空成夕。回头容易参商隔，今日当筵须共惜。越鸟南飞未有期，秦山西去犹为客。愿留光景十分满，莫使深杯等閒掷。
临江仙 其一 凤台仙偶
作者：钱孟钿
朝代：清

云笈早镌双籍，玉箫远度深宫。钿蝉零乱倚回风。赤霄双跨凤，留梦翠梧中。回首钧天何处，三山万里浮空。佩环声杳暮云封。碧鸡虚作畤，青鸟若为通。
临江仙 其七 失题
作者：钱孟钿
朝代：清

劝尔回波旨酒，九重春色争开。楼头但赏夜珠来。衙官驱屈宋，不及内家才。玉尺平衡文苑，毫端光散琼瑰。
临江仙 其三 紫塞春风
作者：钱孟钿
朝代：清

毳帐凄凉青冢，画图空误朱颜。蛾眉自惜镜中弯。黄金能作赋，玉佩几时还。落日牛羊影下，月明故国家山。雁飞难道玉门关。拨残浑不似，梦断大刀环。
临江仙 其二 越溪艳色
作者：钱孟钿
朝代：清

一片若耶溪水，春风洗净铅华。苧萝西去那人家。淡烟笼薄雾，新绿衬啼鸦。惆怅苏台麋鹿，凄凉吴苑莺花。浪传曾泛五湖槎。青台明月夜，冷落旧云霞。
临江仙 其五 唾壶红玉
作者：钱孟钿
朝代：清

宝辂迎来天上，清风暗送香尘。绛纱初试臂痕新。双啼红玉箸，轻剪碧云春。花压六宫梦晓，芳菲谱入针神。嫣然一笑沐君恩。敢矜补衮力，聊备卷衣人。
临江仙 其六 金谷香尘
作者：钱孟钿
朝代：清

金谷繁华春满，香迷锦障尘浮。珍珠十斛换温柔。舞馀红避影，曲罢月如钩。一树浓花委地，千秋名为君留。季伦原自解风流。蛾眉争绝代，红粉几高楼。
临江仙 其四 纨扇秋怀
作者：钱孟钿
朝代：清

长信空中秋草，履綦旧梦初成。当时辞辇动声名。君恩常似水，眉黛怯逢春。别院笙歌按彻，夜凉银汉空横。西风箧笥不胜情。团圞金殿月，迢递玉阶明。
临江仙·凤台仙偶
作者：钱孟钿
朝代：清

云笈早镌双籍，玉箫远度深宫。钿蝉零乱倚回风。赤霄双跨凤，留梦翠梧中。回首钧天何处，三山万里浮空。佩环声杳暮云封。碧鸡虚作畤，青鸟若为通。一片若耶溪水，春风洗净铅华。苧萝西去那人家。淡烟笼薄雾，新绿衬啼鸦。惆怅苏台麋鹿，凄凉吴苑莺花。浪传曾泛五湖槎。青台明月夜，冷落旧云霞。毳帐凄凉青冢，画图空误朱颜。蛾眉自惜镜中弯。黄金能作赋，玉佩几时还。落日牛羊影下，月明故国家山。雁飞难道玉门关。拨残浑不似，梦断大刀环。长信空中秋草，履綦旧梦初成。当时辞辇动声名。君恩常似水，眉黛怯逢春。别院笙歌按彻，夜凉银汉空横。西风箧笥不胜情。团圞金殿月，迢递玉阶明。宝辂迎来天上，清风暗送香尘。绛纱初试臂痕新。双啼红玉箸，轻剪碧云春。花压六宫梦晓，芳菲谱入针神。嫣然一笑沐君恩。敢矜补衮力，聊备卷衣人。金谷繁华春满，香迷锦障尘浮。珍珠十斛换温柔。舞馀红避影，曲罢月如钩。一树浓花委地，千秋名为君留。季伦原自解风流。蛾眉争绝代，红粉几高楼。劝尔回波旨酒，九重春色争开。楼头但赏夜珠来。衙官驱屈宋，不及内家才。玉尺平衡文苑，毫端光散琼瑰。
代书三十韵寄弟妇循之
作者：钱孟钿
朝代：清

燕台风日好，少小共婵娟。綦组初争侍，帘帏每互眠。安花矜学步，约翠喜齐肩。柳爱依人亸，桃看隔院妍。不知春事去，惟觉鬓华鲜。乍返长河棹，同歌入越篇。湖山欣把袂，月露各传笺。酒为藏钩覆，茶因赌钏煎。临风调玉琯，倚竹整湘弦。坐羡连枝树，行侔并蒂莲。学诗尊李杜，点笔动云烟。秋水芙蓉港，春风玳瑁筵。玫瑰团作饼，栀子刻为钿。窄袖鹦偕玩，低鬟蕙并搴。清宵无尔我，密意总缠绵。岁月不相待，分飞各一天。明珠徒有赠，宝镜惜空圆。已判差池影，真成断续缘。馀欢留客袂，新恨入征鞯。汝复为春草，吾几作夜鹃。随夫行蜀栈，携子渡秦川。宦思凉如水，归心静似禅。柳花空作絮，榆荚不成钱。松竹留荒径，莼鲈忆旧船。漫言童仆饱，还望故人怜。刀尺霜前女，笙璈海上仙。暂时容梦见，异地各情牵。枫助思亲泪，蝉催去国年。天涯千嶂在，陇上一枝传。何日随归雁，南云滞影旋。
传言玉女·题玉女采芝图
作者：钱孟钿
朝代：清

弄影丹崖，笑把玉芝容与。五铢衣薄，倚回风如许。蓬山何处，一片彩云旋吐。摇溶出水，轻盈曳雾。回首瑶宫，记霓裳、曾按谱。大罗往事，问吹箫伴侣。娥眉萧飒，只有月华常驻。情多无奈，珊珊归去。
凤凰台上忆吹箫·九日
作者：钱孟钿
朝代：清

憔悴黄花，萧森绿鬓，近来怕上曾楼。正关河迢递，菊径香浮。回首天涯人在，多少恨、一寸眉头。丹枫冷，茱萸寂寞，雁字横秋。凝眸。黄昏到也，又疏风疏雨，画角城头。念故园松竹，秋老田畴。摇落江潭疏影，登临处、目尽东流。江南梦，霜天素月，供我离愁。
十六字令
作者：钱孟钿
朝代：清

曛。几曲屏山掩暮云。银河悄，新月暗窥人。
华清宫怀古
作者：钱孟钿
朝代：清

霓裳歌吹动华清，小辇曾催花底行。池上鸳鸯怜并宿，天边牛女笑长生。空悲此日金钗擘，何事当时白练轻。一曲淋铃传夜雨，寿王宫内月同明。
卜算子·新秋
作者：钱孟钿
朝代：清

新月挂高楼，一点窥人小。是处帘栊是处风，惟觉今宵好。天淡失明河，片片凉云悄。屈指星槎几日通，报道秋期早。
古别离
作者：钱孟钿
朝代：清

呜咽清渭滨，纷披灞桥柳。今古伤别离，扬鞭各挥手。
始皇冢
作者：钱孟钿
朝代：清

骊山高复高，落日霾荒台。西风吹白道，下见幽宫开。秦政昔乱纪，刑杀如霆雷。鲸吞六国尽，声色非仙才。童女不复还，龙战飙轮摧。寄言镐池君，英武安在哉？千人竞讴唱，运石清渭隈。筑之崇三坟，下锢泉水来。黄金作天地，日月为樽罍。银海停不流，人膏灿无灰。飞蚕三十箔，一一红玫瑰。知埋几皓齿，何论万匠哀。可怜闭衰草，虎视敛寸坏。虽令地成市，难买青阳回。足使天下倾，何待长城摧。楚炬与牧火，雨赭无遗煨。宝玉不在土，死增骸骨灾。徒闻古丈夫，霞举登蓬莱。
张子房祠
作者：钱孟钿
朝代：清

狙击早销秦帝胆，借筹竟创汉家基。空疑状貌同雌伏，始信功名见猎迟。帷幄总分黄石略，云山不负赤松期。高踪迥出韩彭外，紫柏千秋护旧祠。
忆梅和韵
作者：钱孟钿
朝代：清

淡烟漠漠护重阴，思入罗浮梦已深。对月应怜清夜影，怀人空寄岁寒心。云横渭北家千里，春到江南雪一林。谁向天涯问消息，好从孤管写馀音。寒山无恙隔层阴，一缕相思为尔深。梦后何人同载酒，花时有客独关心。飞来晴雪春留影，相送前溪月在林。官阁吟成应寄兴，不教空谷误跫音。
忆梅和韵·其一
作者：钱孟钿
朝代：清
体裁：七言律诗

淡烟漠漠护重阴，思入罗浮梦已深。对月应怜清夜影，怀人空寄岁寒心。云横渭北家千里，春到江南雪一林。谁向天涯问消息，好从孤管写馀音。
忆梅和韵·其二
作者：钱孟钿
朝代：清
体裁：七言律诗

寒山无恙隔层阴，一缕相思为尔深。梦后何人同载酒，花时有客独关心。飞来晴雪春留影，相送前溪月在林。官阁吟成应寄兴，不教空谷误跫音。
感秋
作者：钱孟钿
朝代：清

日月不我待，秋风吹素颜。江云长带雨，海月自衔山。静夜千砧急，高空一雁还。独馀摇落意，终日倚柴关。
断碑
作者：钱孟钿
朝代：清

野火焚犹在，装池见宛然。数行铭瘗鹤，几叶拓轻蝉。完损神难合，摩挲癖可传。较他嗤没字，片纸亦前贤。
月华清·中秋
作者：钱孟钿
朝代：清

碧海流辉，琼楼倒影，珠帘一片初卷。河汉迢遥，冷浸虚皇宫殿。遥天迥、云静无声，金镜满、月明谁看。闲盼。想南楼旧事，风光何限。回首天涯梦断。正塞雁行归，玉箫声远。病怯秋风，霜信早催纨扇。问昔日、几曲阑干。可还记、倚栏人面。缱绻。只天边娥月，多情长伴。
杨柳枝·送计从母
作者：钱孟钿
朝代：清

为倩疏枝系落晖。黯愁眉。津亭攀折思依依。惜衔卮。回首白云千万叠。魂欲绝。含情江水碧参差。两心知。
残荷
作者：钱孟钿
朝代：清

一片秋心近水殊，空庭为惜雨声枯。曾含夕露衣同冷，及听清歌梦已孤。几干纷披随败箨，半塘摇落并残蒲。薰风不与留颜色，翠佩江皋再见无。
汉通天台铜人歌
作者：钱孟钿
朝代：清

武皇岁起云阳宫，高台屹与云汉通。欲求真诀炼颜色，紫琼之露飞濛濛。青霄不下两皇子，十二仙人一夜死。文成五利不及一少翁，能使香魂望如水。凄凄茂陵月，玉碗埋苔碧。难闻舍人壶，空羡方朔戟。当涂代汉逾百年，铜人之泪流作铅。移经灞水亦伤别，回头立尽东关烟。君不见古今兴废皆陈迹，金石有情悲过客，化为铜驼卧荆棘。
浪淘沙·题梅花士女小幅
作者：钱孟钿
朝代：清

冷艳倚娉婷。幽梦难寻。临来素月写空明。何处珊珊遗佩影，浸入梅魂。红袖并轻盈。小立闲庭。东风几许最关情。索笑相逢知近远，一片云横。
浪淘沙·题画
作者：钱孟钿
朝代：清

秋色落柴关。心与云还。断桥流水碧潺潺。回望千峰峦翠合，策杖溪湾。地僻鸟声闲。白石横滩。林泉容与看飞鹇。何事镜湖赊月色，为浣风颜。
淡黄柳
作者：钱孟钿
朝代：清

晴光艳漪。吹上修眉碧。亸倚东风困无力。三叠阳关唱遍。休折尽河桥春色。正岑寂。絮花飘似雪。问前度、章台陌。但麦尘、暖飏游丝拂。金缕抛残，鹅黄微褪，别是闲消息。
满庭芳·水仙花
作者：钱孟钿
朝代：清

绰约云环，轻云翠带，凌霜见此风流。铅华洗尽，春到水晶楼。遗我琼珠堪佩，凌波步、拟托仙舟。空怅望、江南月夜，含睇翠蛾愁。晓风寒素影，沾泥凡卉，对此应羞。怕玉钗低堕，清镜波流。梦冷瑶台何处，仙踪杳、也只难留。潇湘浦，淡烟晴雪，我与尔为俦。
满江红·立秋
作者：钱孟钿
朝代：清

秋到银床，阑干外、暮云千叠。凝望眼、一天凉露，断蝉悽咽。玉宇犹涵遥海雾，金风欲动高梧叶。更谁家、少妇倚楼时，闻孤笛。杨柳岸，菱歌歇。摇落尽，江潭色。倩长绳难系，尽教虚掷。纨扇不须怜素影，银河亦自伤离别。问何人、吹彻玉笙寒，眉峰碧。
潼关
作者：钱孟钿
朝代：清

潼关天险郁嵯峨，天外三峰俯大河。六国笙歌明月在，五陵冠剑夕阳多。时来杰士能扪虱，事去将军竟倒戈。终古丸泥凭善守，英雄成败感如何。
点绛唇
作者：钱孟钿
朝代：清

细雨廉纤，晓来燕子衔春去。残红飘砌。滴尽珍珠泪。几曲阑干，蹙损眉峰翠。浑无绪。天涯凝睇。有个人愁倚。
燕燕吟
作者：钱孟钿
朝代：清

燕燕复燕燕，将雏画梁畔。玉楼朱户灿如银，翩翩弄影梨花院。春去烟雨中，花落云巢空。螵蛸悬绣闼，蟪蛄悲秋风。暄凉一转烛，沧海森丛木。他时舞馆金缸凝，今日颓垣蔓草绿。谢公墩上牧儿耕，华表柱头野鸢啄。逝水不可回，春晖去难续。莫奏雍门琴，剩有唐衢哭。白杨风起乌夜啼，燕子还来问华屋。
生查子
作者：钱孟钿
朝代：清

春山落翠微，柳色开青眼。小立背东风，燕子穿花转。揉碎碧桃花，团作相思茧。芳草满天涯，此意凭谁遣。
百字令·早春即事，寄怀弟妇循之
作者：钱孟钿
朝代：清

薄寒料峭，正梅花索笑，离怀如织。一夜打窗风雨恶，不忿乳燕饶舌。青锁眉峰，春归芳草，辜负西园蝶。阑干十二，晓来还挂新月。遥想京国繁华，艳阳风景，望里云千叠。可耐相思牵远梦，又被绿杨低曳。旧事嬉游，它时吟赏，胜地俱陈迹。探巢旅燕，呢喃似向人说。
百字令·题张中翰夫人采芝养鹤遗照
作者：钱孟钿
朝代：清

珊珊何处，向图中犹见，铢衣烟雾。十二瑶台清梦好，漫把玉芝容与。闲看梳翎，相将弄影，雅称神仙侣。软红尘外，东风吹上眉妩。不道花落花开，绾春无计，过眼流光度。环佩江皋空寄恨，剩有月明如素。锦瑟尘埋，瑶编蠹食，化鹤归来误。天香偕问，冷烟一片凝伫。
眉峰碧·送计表妹
作者：钱孟钿
朝代：清

何事归帆急，蹙损眉峰碧。执手相看意欲迷，争忍向、河桥折。暮柳催行色，离思愁如织。想见时难别更难，从今好梦分吴越。
蝶恋花
作者：钱孟钿
朝代：清

著雨林花红晕湿。风袅晴丝，吹入眉峰碧。绿遍池塘芳草色。催归杜宇声声急。病起绿窗春事寂。何处留春，深院濛濛月。金缕歌残檀板歇。海棠梦醒梨花白。
蠹简
作者：钱孟钿
朝代：清

欲悟神仙理，何辞笔舌残。消磨因久庋，辛苦在忘餐。三绝编犹在，千回诵未完。便教成缺略，依旧误儒冠。
读史偶成
作者：钱孟钿
朝代：清

读史弗穷理，泥古辞易谬。炎汉四百年，尺土皆封堠。胡云当涂高，正统反相授。堂堂司马公，乃书亮入寇。朱三亦继唐，此弊孰为救。青史不足凭，挂一乃万漏。悲风蟂矶岸，空江泻寒溜。望帝魂不归，啼痕寄猿狖。嗟无两舟米，不得纪蜀后。
长亭怨慢·杨花
作者：钱孟钿
朝代：清

似花似雪浑无绪。过眼韶光，者般滋味。数点霏微，画檐飘尽向何许。断肠堪寄，更莫问、章台路。便折得长条，已不是、旧时眉妩。迟暮。望天涯漠漠，忍见乱红无数。池塘梦醒，倩莺儿、唤他重诉。却又被晓风吹去。更凄冷、一天烟雨。算只有灞桥，几曲绾愁千缕。
青玉案·杏花
作者：钱孟钿
朝代：清

轻云笼雾飘红雨。又取次、春如许。活色生香饶态度。凤钗斜溜，月眉新约，一曲山芗舞。莺簧燕剪纷无数。湿鬓轻盈踏花去。却忆江南芳草路。旧游如梦，断魂应在，烟柳迷离处。
青门柳枝词
作者：钱孟钿
朝代：清

渭城风物又经春，嫩绿初齐客思新。记向大堤和雨折，泥他青眼盼行人。花未飞绵叶剪蓝，风吹无力起眠三。旧游最有难忘处，一路依依近汉南。折赠谁家怅别难，藏鸦时节絮初残。何当系艇扬州郭，一种青青雨后看。花落江潭客未归，轻阴漠漠拂帘衣。那堪烟雨催春去，深巷人家燕子飞。
鹊桥仙·七夕
作者：钱孟钿
朝代：清

冰蟾初吐，银河如洗，闲却机丝多少。金风玉露不多时，生怕是、晓星上早。油花试卜，针楼暗度，儿女芳筵竞祷。盈盈隔岁一相逢，更那得、工夫赐巧。
鹧鹄天·春游
作者：钱孟钿
朝代：清

落尽梅花空故枝。柳条犹解寄相思。晴丝吹入眉峰碧，乳燕衔残别院泥。烟漠漠，雨霏霏。赤栏桥畔水生衣。欲知芳草天涯路，牛背斜阳出酒旗。
和联
作者：钱守璞
朝代：清
体裁：联

古梅盖屋多盘错；新笋出林自展舒。
赠夫联
作者：钱守璞
朝代：清
体裁：联

人生惟酒色机关，须百炼此身成铁汉；世上有是非门户，要三缄其口学金人。
挽张之洞联
作者：钱宗昌
朝代：清
体裁：联

有才名世、以学匡时，历晋粤鄂宁疆寄，人赞纶扉，陈录建殊猷，金鉴早推张相国；联美萼楼、总流枢府，正朝野上下心倾，遽骑箕尾，易名垂令典，旂常宜并左文襄。
少年游·题画蜀葵
作者：钱宛鸾
朝代：清

织云制粉，裁霞剪彩，倚醉嫁熏风。池馆胭脂，芳堤景色，半入画图中。丹青何处非烟雨，点缀忒精工。傲杀杜鹃，不输芍药，蜀地笑芙蓉。
浪淘沙
作者：钱宛鸾
朝代：清

好梦几番惊。花又凋零。东风难记许多情。病雨伤春忙过了，一事无成。空对晚山青。眉影分明。却教私语向银屏，燕子飞来人不见，徙倚空亭。
满庭芳
作者：钱宛鸾
朝代：清

宝镜凝霜，玉蓖斗月，见时曾未梳头。画帘垂地，风自荡银钩。壁影暗描妩媚，开心处，不肯回眸。真无奈，生疏特甚，偏为落花愁。红楼。终日倚，嗔他燕子，细语绸缪。想情如中酒，那付东流。看把绣床整顿，才一会、又拨箜篌。谁知道，等闲春老，误了少年游。
画堂春·落花
作者：钱宛鸾
朝代：清

今宵微雨昨朝风。落尽残红。黄莺啼老绿阴中。摇漾帘栊。拾翠人遥，洛浦为云，梦散巫峰。将开将谢怨春工。未解芳容。
沈君笠湖以农曹观政东河同人集极乐寺为饯即题其城南送别图
作者：钱宝廉
朝代：清

海棠如锦照深杯，十笏招提策马来。与子缠绵成强别，为时珍重要清才。宏农野水春无渡，芒砀愁云远未开。抔土寸金嗟往事，大堤杨柳待重栽。
送徐咏亭舅氏之官吴中
作者：钱宝廉
朝代：清

人生百寒暑，能经几离别。一别动十年，四十去如瞥。甥舅若昆季，稚齿相蛩蟨。镫唇复砚尾，情境入梦咽。去年京洛来，素衣泪痕湿。今年向苕霅，荆树骇摧折。母氏鲜兄弟，门祚惧衰苶。努力加餐饭，无为百忧结。平生壮怀抱，少小黔南游。三年滞章门，两载依并州。饥来强驱人，欲见嗟无由。挥手一何暂，去去燕山秋。挟瑟歌吴趋，仰视南云浮。江湖盛兵革，枳棘愁锄耰。浮名苦相绊，蹙若驹负鞧。安得买青山，归卧沧江舟。紫荆共环堵，相与俱白头。
送徐咏亭舅氏之官吴中·其一
作者：钱宝廉
朝代：清

人生百寒暑，能经几离别。一别动十年，四十去如瞥。甥舅若昆季，稚齿相蛩蟨。镫唇复砚尾，情境入梦咽。去年京洛来，素衣泪痕湿。今年向苕霅，荆树骇摧折。母氏鲜兄弟，门祚惧衰苶。努力加餐饭，无为百忧结。
送徐咏亭舅氏之官吴中·其二
作者：钱宝廉
朝代：清

平生壮怀抱，少小黔南游。三年滞章门，两载依并州。饥来强驱人，欲见嗟无由。挥手一何暂，去去燕山秋。挟瑟歌吴趋，仰视南云浮。江湖盛兵革，枳棘愁锄耰。浮名苦相绊，蹙若驹负鞧。安得买青山，归卧沧江舟。紫荆共环堵，相与俱白头。
送邓双坡作郡江西
作者：钱宝廉
朝代：清

邕管烽烟近若何，江乡咫尺亦干戈。欲归我竟无山买，此去诗应似水多。闺思定难抛锦字，官声何必在金坡。相思历历犹相见，遥指丰城识太阿。
富家
作者：钱宝琛
朝代：清

富家广田宅，僮仆指盈千。门户付重寄，管钥任亦专。妻孥厌粱肉，服御争华鲜。一朝盗入室，分散如秋烟。帷盖不足惜，囊橐亦可怜。古来弓刀士，谁肯轻死边。卫霍大将才，煌煌照史编。驺御立功名，我思赵卒贤。
岳庙联
作者：钱宝琛
朝代：清
体裁：联

万里坏长城，叹息北征将士；中原撑半壁，伤心南渡君臣。
治病
作者：钱宝琛
朝代：清

治病如治国，药石匪妄投。君臣佐使间，大小理亦侔。人生精气神，浩荡天机流。阴阳既适职，体质分刚柔。肤革一以实，肓膏百无忧。菖蒲亦引年，丹砂亦可求。树本苟不固，病？谁能瘳。勿用扁鹊言，终从贾生谋。
治病
作者：钱宝琛
朝代：清
体裁：古风

治病如治国，药石匪妄投。君臣佐使间，大小理亦侔。人生精气神，浩荡天机流。阴阳既适职，体质分刚柔。肤革一以实，肓膏百无忧。菖蒲亦引年，丹砂亦可求。树本苟不固，病𤺄谁能瘳。勿用扁鹊言，终从贾生谋。
淮阴钓台
作者：钱宝琛
朝代：清

汉家机智驭英才，国士遭逢绝可哀。一剑孤依真主去，双符虚拥假王来。庭中握手诬谁辨，卧内牧兵气早灰。他日歌风空太息，清淮古沛两荒台。
白雁
作者：钱宝琛
朝代：清

关山渺渺两霏霏，倦翮横拖雪氅衣。芦荻风高孤影淡，稻粱岁晚素心违。平沙空阔飘清散，远渚依微下夕晖。不见红襟双燕子，年年争傍画梁飞。江湖何处定风波，万里冲寒练影过。夜色低迷青海月，晓霜暗度玉津河。羽毛高洁边尘远，心迹分明别绪多。寄语天涯羁旅客，鸥盟鹤梦未蹉跎。
白雁·其一
作者：钱宝琛
朝代：清

关山渺渺两霏霏，倦翮横拖雪氅衣。芦荻风高孤影淡，稻粱岁晚素心违。平沙空阔飘清散，远渚依微下夕晖。不见红襟双燕子，年年争傍画梁飞。
白雁·其二
作者：钱宝琛
朝代：清

江湖何处定风波，万里冲寒练影过。夜色低迷青海月，晓霜暗度玉津河。羽毛高洁边尘远，心迹分明别绪多。寄语天涯羁旅客，鸥盟鹤梦未蹉跎。
道旁
作者：钱宝琛
朝代：清

道旁僵卧马，撩乱飘风鬃。足下双烙字，官印依稀红。借问来何所，乌戈及湟中。曾从征南军，百战立边功。老病不见收，流落荒烟丛。当时列天厩，食料何繁丰。朝辞长安陌，暮刷幽燕踪。至今一仰秣，犹能生长风。
题寒香小筑图
作者：钱宝甫
朝代：清

昭代诗人盛梅里，清门文采百年来。六峰楼阁旧相望，三李祠堂今又开。老树屈蟠忘岁月，新枝低亚插莓苔。何时画里寻幽胜，挹得寒泉荐一杯。
梅花庵
作者：钱宝青
朝代：清

生计问垂帘，遗蜕托梵塔。高人不可寻，冻云自匼币。佛香和寒梅，春草满尘榻。庵门昼不开，招隐尚留额。我怀先人型，毡墨存响拓。手拂梁间尘，兴废问寒衲。万个青琅玕，风来剧萧飒。
南钱杂赋
作者：钱家吉
朝代：清

养拙何妨懒，幽居不厌贫。小桥低压水，乱柳密迷津。风月宜佳客，江南有散人。阳山岚翠合，闲眺一怡神。
寄东墅主人
作者：钱家塈
朝代：清

共是悲秋客，停云滞异乡。雁书来杳杳，花信去堂堂。小筑幽栖地，高斋爽气凉。何时重把酒，离绪诉偏长。
辛卯重阳游焦山次韵
作者：钱家塈
朝代：清

游山慕谢公，此愿矢自昔。荏苒阅三载，始著登临屐。秋爽最宜人，寥廓豁心迹。枯僧不谈禅，历历指古迹。山形变态多，丹厓间白石。仰视飞鸟翔，去天不盈尺。俯瞰大江流，洪涛迅潮汐。月明一线白，树黯双峰碧。胜游续登高，信宿穷幽僻。相约待重来，攀萝蹑仙宅。
秋夕
作者：钱寓生
朝代：清

落日带平楚，空山暑气微。晚风生竹露，秋色上寒夜。落魄频中酒，孤怀忆采薇。愁予正萧瑟，惟见白云飞。
秋夕
作者：钱寓生
朝代：清
体裁：五言律诗

落日带平楚，空山暑气微。晚风生竹露，秋色上寒衣。落魄频中酒，孤怀忆采薇。愁予正萧瑟，惟见白云飞。
述梦
作者：钱寓生
朝代：清

石磴依稀认九盘，相逢抗手出江干。烟中听雨孤篷晚，春后怀人客梦寒。竹色压波天浩淼，猿吟入夜路瀰漫。此生直记空舲峡，清韵疏香罨激湍。
无题
作者：钱寿昌
朝代：清

炉烟袅袅透窗纱，斗草人归日未斜。梁燕双飞莺对舞，东风间煞碧桃花。
重九登第一山
作者：钱寿昌
朝代：清

数步到山寺，满园寒菜肥。溪泉经雨活，檐鸟傍人飞。红树叶初下，白云僧独归。幽花隔年别，相见尚依依。
杜鹃花
作者：钱尔复
朝代：清
体裁：七言律诗

比杏争桃别作丛，春来皆逊此花红。可无粉水重施的，何用丹砂更守宫。醉里忽惊朱鹭下，雾中疑有绛纱笼。当年曾记鞦韆畔，飘飏榴裙血色同。
种梅口号
作者：钱尔复
朝代：清
体裁：七言绝句

宝云绕径盈三百，光福分林即万株。却笑一枝新买得，日停拄杖数花须。
题陈书墨梅
作者：钱尔复
朝代：清
体裁：七言绝句

画里得逢林处士，女中今见鲍夫人。世有此花无此笔，谁人能赏画堂春。
赠友园居
作者：钱嵩期
朝代：清

风物翛然在竹林，颠毛未许晓霜侵。已忘胜负还看弈，为薄才华欲废吟。说剑碎琴年少气，种松爱菊岁寒心。公孙荐达非吾事，肯使红尘点素襟。徙宅还同鸟易柯，闲园望里足烟萝。青藤白袷时还往，张丈殷兄共啸歌。野狖窥人来渐熟，山云湿径扫偏多。期君采药铜官路，曳杖携筐入涧阿。
赠友园居·其一
作者：钱嵩期
朝代：清

风物翛然在竹林，颠毛未许晓霜侵。已忘胜负还看弈，为薄才华欲废吟。说剑碎琴年少气，种松爱菊岁寒心。公孙荐达非吾事，肯使红尘点素襟。
赠友园居·其二
作者：钱嵩期
朝代：清

徙宅还同鸟易柯，闲园望里足烟萝。青藤白袷时还往，张丈殷兄共啸歌。野狖窥人来渐熟，山云湿径扫偏多。期君采药铜官路，曳杖携筐入涧阿。
挽曾纪泽联
作者：钱应溥
朝代：清
体裁：联

结契托师门，廿载重倾知己泪；宣威周海澨，九原未了荩臣心。
放蝶诗和家大人韵
作者：钱应溥
朝代：清

绿蝶来何从，穿花倍峭茜。伊谁折花枝，起舞掠袂缘。艳如点黛螺，轻如衔泥燕。栩栩各知还，又如客游倦。不虞独分飞，翻向箱笼眄。弱翅触四隅，密网开三面。逸熊得昭苏，旧侣若慰唁。破镜感重圆，故剑珍百鍊。文采本天生，大化任流转。料尔双双飞，快逐东风便。如何蝉翅黏，无乃雀屏衒。幸兹返故园，时或来吟院。陔兰畅和风，帘栊好息宴。分付九张机，貌尔五色线。不然伴仙蝶，寻芳近郊甸。大胜菜花村，游蜂共潜见。庄生妙齐物，品勿论贵贱。且赋《逍遥游》，待补《仙岩传》。
曹水农砖
作者：钱应溥
朝代：清

昨者摩挲孙吴砖，砖文完好留纪年。此砖何幸得相匹，所惜款识难兼全。上方剥落存日月，亦如石阙之铭传少室。谁欤作者曹水农，勒石考成法严密。我思二十并廿字体别，古文省多叔重说。廿有六年溯秦碑，源自考工故书出。三十为卉其义同，五经文字归一律。阳月念五始误廿，宋人题名沿俗笔。此砖点画独无讹，结体虽非隶与科。字有古法自不磨，流传几代今乃供搜罗。吁嗟乎！富贵过眼如奔涛，操镘甘处贱且劳。水农将无圬者流，搏埴之名千载留。砖兮砖兮，匣而藏之宜镌圭璋字，曹翁铭砚同位置。但愿三农年年大有乐租税，我亦坐拥砚田无恶岁。
海昌孙吴二砖歌
作者：钱应溥
朝代：清

孟冬坏城致令辟，古砖出土苔花剔。织文若布坚于石，建元分明纪天册。其旁古泉惜不存，或者大钱当千亦如工名勒。右方虽非手掌形，积古堂外此无敌。况有赤乌之砖脩盈尺，先后藏弆成合璧。秦汉瓦当皆辟易，我思仙人铧名逞谲诡。孙郎收之肆诸市，苍龙门外神第立。惑志谶纬大帝始，石印朱书喜泐铭，孙绳祖武独此尔。吁嗟乎！吴蜀相依如唇齿，蜀室既毁吴何恃。魏宫铜雀亦瓦解，司马耽耽久虎视。天册之际势孤峙，皓宗曷不承前轨。大桢苇席坚壁垒，疑城再筑张角犄。金陵王气压九州，那止扬州作天子。横江截锁飞将来，玉石俱焚谁致此。惜哉甄官得玺仅五纪，江东霸业长已矣。岂如二砖逾千祀，永与盐官之城镇海涘。
甲申浴佛日偕日偕同直出西直门至极乐寺看海棠归途偶成·其一
作者：钱应溥
朝代：清

终年局促困辕驹，一出郊坰景便殊。树色迎来青欲滴，波痕漾处碧平铺。嘉招不速宾皆主，妙理同参释亦儒。多谢天公真解事，昨宵吹垢雨如酥。
甲申浴佛日偕日偕同直出西直门至极乐寺看海棠归途偶成·其二
作者：钱应溥
朝代：清
体裁：七言律诗

莫嫌冷艳已残妆，相对忘言醉一觞。地以远尘称极乐，花能殊众是无香。似闻道左流莺语，堪笑城南走马忙。难得萧间逢此日，归来缓辔已斜阳。
甲申浴佛日偕日偕同直出西直门至极乐寺看海棠归途偶成·其二
作者：钱应溥
朝代：清

莫嫌冷艳已残妆，相对忘言醉一觞。地以远尘称极乐，花能殊众是无香。似闻道左流莺语，堪笑城南走马忙。难得萧间逢此日，归赤缓辔已斜阳。
高字砖
作者：钱应溥
朝代：清

云烟过眼百不有，惟有篆刻留永久。此砖断蚀沦冰霜，乃以一字供收藏。缺月隐雾光璘彬，陶自何代工何人。巩如磐石世所宝，旧事或访渤海陈。筑城此日井干勤，彼执艺者功无棼。我侪高谈通史传，筹海之图几曾见。越山隔岸横长峦，孤城兀峙回狂澜。升高作赋兴苦索，惟以运甓忘严寒。寒风怒号沧海立，大波欲冻老蛟泣。雪光濛濛阵云黑，遥思入蔡成奇策。手抚此砖三太息，厅语戎行须努力。君不闻河上翱翔刺高克。
岳常澧道署大堂联
作者：钱康荣
朝代：清
体裁：联

时事孔艰，要救得叔世人心，为国家力持根本；嫌疑不避，但勉完粗官职分，与僚属共励公忠。
怀董缶堂
作者：钱廉
朝代：清

爱尔篇章好，临风见古人。讵无千载目，日益故乡贫。白发惭滫厚，青镫拭蠹频。嗟余亦寥落，执手倍伤神。
闲居
作者：钱廉
朝代：清

闭门静息此禅关，误写斜分郭外山。车马不喧燕市里，松花一枕梦初间。
雪中旅怀
作者：钱廉
朝代：清

飞花点点落轻裾，一树寒梅伴影孤。夜与老僧依佛火，午随清磬入山厨。乡关迢递思黄犬，须发摧颓感白驹。自分不材甘世弃，蒲轮曾诏汉家儒。
饮宋受谷云深草堂
作者：钱廉
朝代：清

何事劳劳苦问津，能安此日是高人。短屏题遍江枫句，小阁呼回好鸟春。率尔到村披素鞸，便为把臂入林身。今朝我亦渔郎矣，岂必桃源是避秦。
寄醇民先生
作者：钱廷文
朝代：清

茂树有高枝，清弦无细响。素交见生平，曾不为标榜。自我与夫子，幽巷通来往。散发坐茅亭，信宿得心赏。清梵激松风，禅寺邻书幌。主客共藜羹，闵子过周党。尺素隔层城，烟月劳梦想。嗟我倦游人，十年在草莽。书剑局高天，壮躯空慨慷。何处豁尘心，溪流晒渔网。
移家就熙显宅
作者：钱廷文
朝代：清

头白逢兹岁，家贫少定居。我行非得已，天意竟何如。晓日空囊外，秋风卧病余。不堪回眺处，烟水满寒墟。
鸿麓小咏十八首 其一 梁鸿宅
作者：钱廷枚
朝代：清
体裁：七言绝句

功名轻掷等鸿毛，小筑山庐意自豪。偕隐何人能可乐，首阳千载节同高。
鸿麓小咏十八首 其七 放鹤台
作者：钱廷枚
朝代：清
体裁：七言绝句

铜雀姑苏付劫灰，茫茫谁问旧苍苔。古人已共仙翁去，梦想神灵化鹤回。
鸿麓小咏十八首 其三 梁鸿井
作者：钱廷枚
朝代：清
体裁：七言绝句

引汲寒泉俗虑空，澄清照影此心同。耕田不取人间水，御胜巢由洗耳风。
鸿麓小咏十八首 其九 眠松壑
作者：钱廷枚
朝代：清
体裁：七言绝句

长短疏枝映雪明，苍苍点缀暮山情。满林风雨沈幽壑，疑是寒涛入夜生。
鸿麓小咏十八首 其二 读书处
作者：钱廷枚
朝代：清
体裁：七言绝句

耕罢萧然拥百城，春秋佳日最怡情。著书未显名山业，留作千秋瀑布声。
鸿麓小咏十八首 其五 栖鸾洞
作者：钱廷枚
朝代：清
体裁：七言绝句

不栖龙蛰只栖鸾，小隐林泉意自安。世上茫茫荆棘里，何如咫尺地天宽。
鸿麓小咏十八首 其八 栖云洞
作者：钱廷枚
朝代：清
体裁：七言绝句

盘石纡徐曲复斜，此间云雾拟仙家。不知人世兴亡事，且对桃源万树霞。
鸿麓小咏十八首 其六 画中亭
作者：钱廷枚
朝代：清
体裁：七言绝句

倚壁崚嶒入望中，长松引到满庭风。纵然复有徐熙笔，难谱斜阳一片红。
鸿麓小咏十八首 其十 试剑石
作者：钱廷枚
朝代：清
体裁：七言绝句

羁客躯蛇碎壁飘，将军射虎夜鸣雕。即今石上双潭印，尚令英雄怒不消。
鸿麓小咏十八首 其十一 杨梅坞
作者：钱廷枚
朝代：清
体裁：七言绝句

条条垂柳拂征鞭，点点寒梅映翠钿。最是销魂堤上路，软绵香雾嫩晴天。
鸿麓小咏十八首 其十七 让皇墓
作者：钱廷枚
朝代：清
体裁：七言绝句

三让高踪万古摧，登高凭眺几徘徊。河山历尽沧桑变，剩此周家土一坏。
鸿麓小咏十八首 其十三 剑池
作者：钱廷枚
朝代：清
体裁：七言绝句

崖壑何人问旧踪，腥风闪浪斗蛟龙。千秋磨尽英雄血，谁识丰城紫气冲。
鸿麓小咏十八首 其十二 梧竹坡
作者：钱廷枚
朝代：清
体裁：七言绝句

梧竹参差绿映坡，漫看阑影舞婆娑。秋声一夜潇潇送，细雨斜风别恨多。
鸿麓小咏十八首 其十五 朱砂潭
作者：钱廷枚
朝代：清
体裁：七言绝句

半顷萦回入望深，邀将皓月影常临。分明一片徐州土，宛看忠臣旦旦心。
鸿麓小咏十八首 其十八 望虞亭
作者：钱廷枚
朝代：清
体裁：七言绝句

一角临风对催峨，离情遥望夕阳多。埙篪千载青山占，常棣应更采药歌。
鸿麓小咏十八首 其十六 三茅行殿
作者：钱廷枚
朝代：清
体裁：七言绝句

小小行宫曲曲廊，云峰当户画屏张。钟声一夜三山度，催落吴天万树霜。
鸿麓小咏十八首 其十四 石径
作者：钱廷枚
朝代：清
体裁：七言绝句

两峰并峙密林交，一径回还绕碧梢。穷处反通回处绝，置身已自到云坳。
鸿麓小咏十八首 其四 涤砚池
作者：钱廷枚
朝代：清
体裁：七言绝句

锦心一片影重重，怪石嶙峋碍短筇。想到临池挥洒乐，墨痕尚挂碧痕峰。
第一楼联
作者：钱廷炤
朝代：清
体裁：联

即景亲风月；随时笃诗书。
大风坐独轮车踰东平山自王古店进句龙抵旧县
作者：钱廷薰
朝代：清
体裁：古风

逆风吹沙沙翻波，线路屈曲如黄河。咫尺人马不相见，高轮大石陵嵚砢。黄埃濛濛落细粉，非雾非霰谁为搓？忽然回飙压天半，白日到地青山多。有如游龙戏大海，矫首奋爪纷攫拿。一峰最高出云鹤，俯视列壑犹群鹅。崖崩磴仄不可度，中间横起双盘陀。跂行缩若蚁缘磨，石纹齿齿皆旋螺。云埋窈洞人迹绝，无乃万古封烟萝。奇哉姚子凿幽险，只轮荦确千山过。目光炯炯面黧黑，耸肩局坐声吟哦。自言杰句塞胸臆，昔所未见今蒐罗。穷形尽相山鬼泣，我亦摹写歌长歌。诗成梦觉月西堕，御者告我来东阿。
公安访少陵山馆遗址不得即用杜集移居公安山馆韵
作者：钱开仕
朝代：清

南国仍多雾，油湖夏亦寒。置邮何处所，独立感无端。出峡伤时暮，移家迫岁阑。他年谁好事，山馆复公安。
度辰龙关
作者：钱开仕
朝代：清

约壁巉岩曲磴通，笋将穿破翠玲珑。人行雾霭烟霏里，秋在蝉声燕影中。才过雨天凝远碧，未经霜树逗轻红。蛮方共识升平乐，谁话当年转战功。
拟出城看花大风不果沈舫西琨金筠泉同集寓斋大兄有诗次韵
作者：钱开仕
朝代：清

蹋青有约算连宵，预想冲泥款段骄。半夜风林声乍猛，一天花事梦偏遥。闭门坐惜韶光去，隔巷还能胜侣招。且典春衣供买醉，西山屋角翠如浇。
荆门怀古
作者：钱开仕
朝代：清

千古兴亡指掌间，天然门户最孱颜。泉疑沸鼎源通蜀，城列围屏势控蛮。树色远迷羊角寺，云容深护虎牙关。宋台梁馆都荒废，剩有图经志象山。
临江仙·绿牡丹
作者：钱彻
朝代：清

始信扶持全赖叶，伊偏借叶为妆。双蛾斜掠鬓云长。月明难辨影，风度始知香。漫说清平才子调，天成一种花王。依稀幺凤挂纱窗。至今新富贵，不数旧琳琅。
浣溪沙·鱼攒花影
作者：钱彻
朝代：清

夹岸芳菲映钓丝。谁传疏影入涟漪。蝶冲返照落青池。似合俄分群鼓鬣，欲疑还信共扬鳍。争看红雨暮春时。
鹧鸪天·咏藕花
作者：钱彻
朝代：清

嫩凉微雨小荷池。菡萏生香斗艳姿。两两文鸯翻荇藻，田田绿叶衬胭脂。挥羽扇，把金卮。六郎底事却输伊。纵教折向军持内，留得缠绵未断丝。
挽曾国荃联
作者：钱志澄
朝代：清
体裁：联

古有社稷臣，济世安民，公真无忝；上为天下痛，感恩知己，我犹其私。
南歌子·秋雨
作者：钱念生
朝代：清

风急寒吹早，灯昏绣懒挑。飕飕飒飒打芭蕉。暗把梦魂惊散。小窗寮。气逼秋衾冷，声和落叶飘。凄凉无限此清宵。便没些儿离绪，也魂销。
国香慢·本意和韵
作者：钱念生
朝代：清

种出空山。更铅华洗尽，别破花关。灵根近移深院，称此悠闲。况又芳馨竟体，供瓷斗、格外清妍。孤高问谁似，野菊疏梅，伯仲之间。护兰情脉脉，问灵韵去后，几度凄然。从今得意，合教相对忘言。未许蓬蒿甘老，伴佳人、暗与流连。盈盈小窗畔，瘦影如侬，越地相怜。
声声慢·送春
作者：钱念生
朝代：清

风风雨雨。暗地相催，春光到此将别。欲待款留，无计反增凄切。东君怎不体谅，促春回、把人抛撇。更望里，尽销魂、只见落红堆积。每到春归时候。便引起、愁肠细丝如织。杜宇声声，不管旧时相识。枝头报春去也，恁忘情、了无怜惜。怎似我，倦伤春、还恋此日。
多丽·冬夜病卧不寐，倚枕赋此
作者：钱念生
朝代：清

听声声。城头画角哀鸣。怪无端、频来枕上，梦魂欲定还惊。意悬悬、凄凄切切，人寂寂、冷冷清清。寒逼罗纬，风欺灯影，此时此际暗愁生。更窗外、萧萧落叶，和雨洒幽庭。那堪又，孤鸿嘹唳，似诉离情。忆别离、千里万里，叹几度误归程。病和贫、一身独倚，愁与恨、两地难并。如此残年，者般凄况，彻宵挨遍短长更。只赢得、双眸长醒，弱骨瘦伶俜。悲吟罢，问天何意，付我心灵。
沁园春·赠外
作者：钱念生
朝代：清

约略前身，君与阿侬，有未了因。但自惭蒲柳，敢言伉俪，替司巾栉，怎许娉婷。刺绣闲时，吟笺寄与，月底花前聊遣情。君休笑，是班门弄斧，愧不如卿。珠倾露洗秋汀。道秋水、侬神一样清。本桃红杏艳，重来羞比，莺娇燕婉，只是慵听。君守清贫，妾甘淡薄，举案光鸿记也曾。低声嘱、愿百年偕老，莫负钗荆。
浪淘沙·冬风和韵
作者：钱念生
朝代：清

彻骨五更风。吹聚霜浓。寒帷更觉冷重重。瘦竹声声敲不住，涛涌虬松。淡日忽朦胧。烟雾轻笼。封姨暗暗弄神通。想是欲传梅信息，特地寻侬。
清平乐·题赵珊珊掩镜捧心小影
作者：钱念生
朝代：清

闲愁如许。心小难藏贮。幻出丝丝飞欲去。又被眉峰锁住。亭亭独立阶西。此心试问谁知。只有怀中明镜，照伊一点情痴。
点绛唇·寄外
作者：钱念生
朝代：清

岭南云高，梦儿欲把羊城绕。怪它双棹。不送魂飞到。多病多愁，多恨多烦恼。谁知道。情田虽小，长遍相思草。
点绛唇·盆梅将开，以纸帐护之
作者：钱念生
朝代：清

出手枝高，恁般细蕾寒成簇。暗香生玉。牢把葳蕤束。最早春光，又恐春光促。低低嘱。慢些开足。不许风丝触。
眉妩·残月和韵
作者：钱念生
朝代：清

剩三分清影，一缕寒光，还又淡河汉。不改如钩样，低低挂，更阑人静深院。为谁意懒。叹素娥、消减无限。也应恋、三五团圆好，奈容易更换。闲算。重重离怨。想柳郎当日，曾妙词翰。料得冰魂去，垂杨外，晓风一样吹远。旧情未断。待再圆、休更剖散。便莫问盈亏，同一拜、了心愿。
蝶恋花·咏雪和韵
作者：钱念生
朝代：清

昨夜长空烟雾里。凛冽西风，暗地生寒峭。冒冷推窗才始晓。千山一抹青春老。日乍红时阴变了。料也情多，怕损飞花貌。便算侬家祥瑞早。阶前玉树天然好。
谒金门·早春
作者：钱念生
朝代：清

春一线。几点梅花新绽。残雪初融莺未啭。青归杨柳眼。几缕轻风剪剪。怕煞寒生庭院。依旧小楼帘半捲。待他双燕转。
踏莎行·冬月和韵
作者：钱念生
朝代：清

一样清辉，许多寒气。玻璃澄澈冰轮里。近人流欲湿侬衣，万分爱惜眠还未。光动帘珠，影横窗绮。空阶泼冷浑如水。果然暗地约姮娥，夜寒偏耐雕阑倚。
醉花阴·寄外
作者：钱念生
朝代：清

别梦初圆风击碎。梦醒添憔悴。一片落花飞。知道春归，知道人归未。东风去后重门闭。谙尽愁滋味。差胜絮飘零，江北江南，流遍离人泪。
钗头凤·寄怀
作者：钱念生
朝代：清

腰如搦。人如削。无端臂褪黄金约。灯销晕。香销尽。衾儿无梦，雁儿无信。闷。闷。闷。秋衫薄。秋风恶。感秋人被秋缠缚。归期问。何时稳。签儿无据，卦儿无准。恨。恨。恨。
钗头凤·灯下写家书寄外
作者：钱念生
朝代：清

同心偶。分离久。自怜无日舒眉柳。妆台角。灯花落。听残宵漏，又闻街柝。阁。阁。阁。秋凉后。西风透。暗愁生逼腰肢瘦。衣单薄。人萧索。此情谁寄，倩他灵鹤。托。托。托。
长相思·雨夜寄怀
作者：钱念生
朝代：清

山迢迢。水迢迢。梦过江南第几桥。寻君路更遥。醒无聊。睡无聊。一点愁心无计消。哪堪雨滴蕉。
阑干万里心·春雨忆别
作者：钱念生
朝代：清

卐字小阑环曲折。恰似我、寸肠千结。乱愁丝和雨丝丝，尽付与、莺梭织。绿杨风里伤离别。憔悴也、问谁怜惜。此情只有彩毫知，细画出、相思切。
雨中花·落花
作者：钱念生
朝代：清

风雨连绵不断。残韵馀香零乱。著意留春，难将春绾，转眼红妆换。寂寂小庭飞片片。花梦可怜谁管。最算是多情，怜香蛱蝶，犹是寻花伴。
平原君传书后
作者：钱惠尊
朝代：清

公等碌碌皆因人，平原枉有三千宾。囊大曾无一锥贮，见遂不识来何许。邯郸城门昼不开，此时局促真驽骀。不闻公子画奇策，乃至以姊要人哉。吁嗟乎！美人一笑何大罪，特借卿头为士贿。矫情待士士不取，有客飘然向东海。
春晓
作者：钱慎方
朝代：清

朝来滴翠山光好，无数枝头乱啼鸟。鸠杖横拖过短桥，小池倒浸梅花老。
唐多令
作者：钱慧珠
朝代：清

闺阁少清游。今朝破积愁。九龙遥、风送兰舟。听罢松涛茶斗品，如画景、小亭收。字减与声偷。蛮笺韵各搜。羡前贤、石壁题留。难道山名分慧好，偏巾帼、柳苏羞。